Demosana Effervescent Tablets: Magnesium: Buy Online at Best Prices in Myanmar | Shop.com.mm\nDemosana Effervescent Tablets: Magnesium\nBrand: Demosana Brand\nMore Food Supplements from Demosana Brand\nSpend Ks 10,000 and geta10% discount\nN/A Brand Warranty\nProduct details of Demosana Effervescent Tablets: Magnesium\nMagnesium ကြွှယ်ဝစွာပါဝင်ခြင်း (375 mg per serving)\nတနေ့ တာ လိုအပ်သော Calcium ပမာဏကို အပြည့် အ၀ဖြည့် တင်းပေးနိုင်ခြင်း\nအပြား ၂၀ ပါဝင်ခြင်း။\nလူကို လန်းဆန်းစေသော Lemon အရသာ\nGluten, Lactose, Animal Ingredient နှင့် Sugar မပါဝင်ခြင်း\nMagnesium – Muscle Refresh\n☑ပုံမှန်နှလုံးခုန်နှုန်း - နှလုံးကြွက်သား စွမ်းဆောင်ရည်ကို ထိန်းညှိပေးနိုင်သောကြောင့်မဂ္ဂနီစီယမ်ဓါတ် နည်းပါးပါက arrhythmias (မူမမှန်သော နှလုံးခုန်နှုန်း)ကို ဖြစ်စေတတ်တယ်။ ထိုကဲ့ သို့ arrhythmias အခြေနေမျိုးတွေ ဆရာဝန်တွေဟာ Magnesium ဓါတ်ပေါင်းတမျိုးကို အရေးပေါ် ညွှန်းကြားလေ့ ရှိတယ်။\n☑ရင်ခေါင်းအောင့် ခြင်းမှ ကာကွယ်ပေးခြင်း - မဂ္ဂနီစီယမ်သည် နှလုံးသွေးကြောများ ရုတ်တရက် ကျုံ့ ခြင်းမှာ အထူးကာကွယ်ပေးပါတယ်။ နှလုံးသွေးကြောများ ရုတ်တရုတ်ကျုံ့ ပါက ဆိုးဆိုးဝါးဝါး ရင်ခေါင်းအောင့် ခြင်း ဝေဒနာကို ခံစားရပါတယ်။\n☑သွေးပေါင်တက်ခြင်းမှ ကာကွယ်ပေးခြင်း - မဂ္ဂနီစီယမ်ဟာ သွေးကြောနံရံတွေကို ဖြေလျှော့ ပေးခြင်းကြောင့်သွေးလည်ပတ်မှုကို ပိုမိုကောင်းမွန်စေပြီး သွေးပေါင်တက်ခြင်းမှ အထူးကာကွယ်ပေးတယ်။\n☑Heart Failure ကို ကာကွယ်ပေးခြင်း။\nဒီမိုဆာနာ - Demosana Brand – မဂ္ဂနီစီယမ် (Magnesium) ရေဆူအားဆေးပြား\n☑ဒီမိုဆာနာတံဆိပ် ရေဆူအားဆေးများကို ဂျာမနီနိုင်ငံတွင် ထုတ်လုပ်ထားပြီး မြန်မာ့ FDA ထောက်ခံချက် ရရှိထားပြီး ဖြစ်သောကြောင့်စိတ်ချလက်ချ မှီဝဲနိုင်ပါတယ်။\n☑တနေ့ လျှင် ရေဆူအားဆေး ၂ပြားအထိ သောက်သုံးနိုင်ပါတယ်။ ငှက်ပျောသီး အစေ့အဆံများအစားများသောနေ့တွင် တနေ့တပြားမှီဝဲနိုင်ပါတယ်။\nNutritional Values per serving - NRV\nMagnesium ကြွှယ်ဝစွာ ပါဝင်သောကြောင့်ကြွက်သားများကို သန်မာစေမှာ ဖြစ်ပါတယ်။ မနက်စာစားပြီးတိုင်းတကြိမ်၊ ညအိပ်ရာဝင်ခါနီးတိုင်း တကြိမ် စုစုပေါင်း တနေ့ ၂ကြိမ် သောက်သုံးပါက သန်မာသော ကြွက်သား၊ ကြံခိုင်သော ဒူးခေါင်းဖြင့်ကျန်မာသော ကိုယ်ခနွာကို ပိုင်ဆိုင်ရရှိမှာပဲ ဖြစ်ပါတယ်။\nမြန်မာ အစားအသောက်နှင့် ဆေးဝါး ဦးစီးဠာန ၏ ခွင့် ပြုချက်ရရှိထားသော Product of Germany ဖြစ်ပါတယ်။\nသောက်သုံးရန် အညွှန်: တနေ့ ၂ပြား သောက်သုံးပါ။ တခါသောက် တပြားကို ၂၀၀ ml ရေထဲထည့် ပါ။\nတနေ့ ကို ၂ပြားထက်မပိုသင့် ပါ။\nFood Supplements are notasubstitute foravaried and balanced diet andahealthy way of living. Keeping out of young children’s reach\n25’C (အချိန်အပူချိန်)နှင့် ခြောက်သွေ့ သော နေရာတွင်ထားပါ။ အဖုံး (SEAL) ဖွင့် ပြီးပါက သေချာပြန်ပိတ်ပါ။ Expiry Date ကို ဗူးအောက်ခြေတွင် ကြည့် ပါ။\nSpecifications of Demosana Effervescent Tablets: Magnesium\nMyanmar FDA Approval Number: FIR-2018/FF/N- 691\nMagnesium Eff. Tablet\n1xDemosana Eff. Tablets Tube\nRatings & Reviews of Demosana Effervescent Tablets: Magnesium\nby Shop Customer Verified Purchase\nGood for Muscle!!!


မနန်းဝိုးဖန်၏ခင်ပွန်း အာမခံ ငြင်းပယ်ခံရ | ဧရာဝတီ\nမနန်းဝိုးဖန်၏ခင်ပွန်း အာမခံ ငြင်းပယ်ခံရ\nသာလွန်ဇောင်းထက်| October 29, 2012 | Hits:5,839\n4 | | အမှုရင်ဆိုင်နေရသည့် မနန်းဝိုးဖန်၏ ခင်ပွန်းကို မနန်းဝိုးဖန်၏ ဖခင်က နှစ်သိမ့်နေစဉ် (ဓာတ်ပုံ – သာလွန်ဇောင်းထက် / ဧရာဝတီ)\nတရားမ၀င် အိမ်ခြံမြေ အရောင်းအ၀ယ်ဖြင့် တရားရုံးတင် ဖမ်းဆီးစစ်ဆေးခံနေရသော မနန်းဝိုးဖန်၏ခင်ပွန်း ဂျပန်နိုင်ငံသား Mr. Namase Motohikoသည် စိတ်ကျရောဂါ၊ ဆီးချို၊ သွေးချိုရောဂါခံစားနေပြီး ကျန်းမာရေး ချို့ယွင်းလာသောကြောင့် အာမခံ လျှောက်ထားသည်ကို တရားရုံးက ငြင်းပယ်လိုက်ကြောင်း သတင်းရရှိသည်။\nအသက် ၅၂ နှစ်အရွယ် ဂျပန်နိုင်ငံသား Mr. Namase Motohiko နှင့် လက်ထပ်ထားသူ အသက် ၂၀ နှစ်အရွယ် မနန်းဝိုးဖန်သည် သိန်းထောင်ချီ မြေကွက်များ ၀ယ်ယူထားခဲ့ကြောင်း တိုင်ကြားချက် ရရှိသည်ဟုဆိုကာ အထူး စုံစမ်းစစ်ဆေးရေး ဦးစီးဌာနက ရန်ကုန်မြို့ ကျောက်တံတားမြို့နယ်ရှိ စသုံးလုံးရုံး ၅ ထပ် အဆောက်အအုံတွင် ၂၀၁၂ ခုနှစ် မတ်လ ၂၁ ရက်နေ့က ခေါ်ယူစစ်ဆေးခဲ့သည်။\nယင်းသို့ စစ်ဆေးနေစဉ် မတ်လ ၂၄ ရက်နေ့ နံနက် ၅ နာရီတွင် မနန်းဝိုးဖန်သည် ရုံးအဆောက်အအုံပေါ်မှ ပြုတ်ကျ သေဆုံးသွားခဲ့ပြီး မနန်းဝိုးဖန်၏ ခင်ပွန်းဖြစ်သူ Mr. Mamase Motohiko နှင့် အိမ်ခြံမြေ ရောင်းဝယ်မှုတွင်ပါဝင်သူ မြန်မာနိုင်ငံသား ၅ ဦးစုစုပေါင်း ၆ ဦး ကို အထူးစုံစမ်းစစ်ဆေးရေး ဦးစီးဌာနမှ ၁၉၅၀ အရေးပေါ် စီမံချက်၊ စီးပွားရေးဆိုင်ရာ ဥပဒေ ပုဒ်မ ၅ (ဇ) ဖြင့် လှိုင်သာယာ တရားရုံးတွင် မေလ ၁၇ ရက်နေ့မှစတင် တရားစွဲဆိုလျှက်ရှိသည်။\nMr.Namase Motohiko မှာ ကျန်းမာရေး မကောင်းသဖြင့် အင်းစိန်ထောင် ဆေးရုံတွင် ဆေးဝါးကုသမှု ခံယူနေရပြီး စိတ်ကျ ဝေဒနာပါ ခံစားလာရသည့် အတွက် သက်ဆိုင်ရာ တရားရုံးတွင် အာမခံရရေး အကြိမ်ကြိမ် လျှောက်ထားသော်လည်း ငြင်းပယ် ခံနေရကြောင်း ရှေ့နေဖြစ်သူ ဒေါ်နန်းထွေးမှုန်က ဧရာဝတီသို့ ပြောသည်။\n“Mr.Namase က သွေးချို၊ ဆီးချိုရောဂါတွေ ခံစားနေရပါတယ်။ ဒါ့အပြင် စိတ်ဝေဒနာ ရနေပုံပါပဲ။ ကျမတို့က အာမခံရဖို့ အကြိမ်ကြိမ် လျှောက်ပေမယ့် ငြင်းပယ်ခံရတယ်။ အမှုတွဲမှာပါတဲ့ တချို့သူတွေကတော့ အာမခံ ရသွားကြတယ်” ဟု\nတရားရုံးတွင် ရင်ဆိုင်နေရသော အမှုများအနက် သေဒဏ်မထိုက်သော ပြစ်မှုများနှင့်ဆက်နွှယ်သည့် ကျန်းမာရေး မကောင်းမွန်သူများ၊ အမျိုးသမီးများနှင့် နာမကျန်းသူများ အာမခံ လျှောက်ထားလာလျှင် အာမခံ ပေးနိုင်သည်ဟု ဥပဒေတွင် ပါရှိကြောင်း၊ သို့ရာတွင် Mr.Namase Motohiko မှာမူ အာမခံရရန် ငြင်းပယ်ခံနေရကြောင်း ၎င်းက ရှင်းပြသည်။\nMr.Namase Motohiko သည် ပုဒ်မ ၅ (ဇ) အပြင် ဗီဇာ စည်းကမ်း ဖောက်ဖျက်ကျူးလွန်မှု အတွက် ၁၉၄၇ ခုနှစ်၊\nမြန်မာနိုင်ငံ လူဝင်မှုကြီးကြပ်ရေး (လတ်တလောပြဋ္ဌာန်းချက်များ) အက်ဥပဒေ ပုဒ်မ ၁၃ (၁)/ ၄ (၂) အရလည်း တရားစွဲဆိုခံ ထားရပြီး ပြစ်မှုထင်ရှား စီရင်ခံရလျှင် ထောင်ဒဏ် ၇ နှစ်ထက်မနည်း ချမှတ်ခံရမည်ဖြစ်ကြောင်း သိရှိရသည်။\nမနန်းဝိုးဖန်၏ အမှုကို လေ့လာနေသူ အမျိုးသား လွှတ်တော် ကိုယ်စားလှယ် ဦးဖုန်းမြင့်အောင်ကလည်း သက်ဆိုင်ရာက\nမနန်းဝိုးဖန် သေဆုံးမှုနှင့်ပတ်သက်ပြီး စသုံးလုံးဌာနက ဌာနဆိုင်ရာ စီမံခန့်ခွဲမှု နည်းများအရ အရေးယူမည်ဟု သိရှိထားကြောင်း ပြောဆိုသည်။\n“ဒီအမှုက အင်မတန်မှလည်း စိတ်ဝင်စားဖို့ ကောင်းတယ်။ အမှုအသွားအလာကို အမြဲတမ်း စောင့်ကြည့်နေပါတယ်။ အခုသိထားတာက စသုံးလုံးဘက် တင်ထားတဲ့ တရားလိုပြ သက်သေတွေကို စစ်နေတယ်လို့ သိရတယ်” ဟု ဦးဖုန်းမြင့်အောင်က ပြောသည်။\nမနန်းဝိုးဖန် သေဆုံးမှုနှင့်ပတ်သက်ပြီး ဦးစီးအရာရှိ ဦးသန်းအေး၊ စုံစမ်းရေးမှူး ဦးစန်းဝင်းမြင့်နှင့် ဒေါ်ခင်မော်ဦး၊ ဒုတိယစုံစမ်းရေးမှူး ဦးကျော်ကျော်မောင်နှင့် ဒေါ်ဝင်းဝင်းနိုင်တို့ကို အမှုပြီးပြတ်ချိန်တွင် ဌာနဆိုင်ရာနည်းလမ်းဖြင့်\nအရေးယူမည်ဖြစ်ကာ ရန်ကုန်တိုင်းဒေသကြီး အထူးစုံစမ်းရေးဌာနမှ တာဝန်ခံ ဒုတိယညွှန်ကြားရေးမှူး ဦးသန့်ဇော်နှင့်\nလက်ထောက် ညွှန်ကြားရေးမှူး ဦးဌေးလွင်တို့ ၂ ဦးကို ယင်းဌာန ညွှန်ကြားရေးမှူးချုပ်က သတိပေး ဆုံးမခဲ့သည်ဟု စုံစမ်း သိရှိရသည်။\nပြည်ထဲရေး ၀န်ကြီးဌာနက မနန်းဝိုးဖန် သေဆုံးမှုကို စုံစမ်းစစ်ဆေးရေးအဖွဲ့ ဖွဲ့စည်းစစ်ဆေးခဲ့ရာ နိုင်ငံခြားသား တဦးက မြန်မာတိုင်းရင်းသူ မိန်းကလေးကို ငွေကြေး အရှိန်အ၀ါနှင့် စည်းရုံး သွေးဆောင်လက်ထပ်ပြီး မိန်းကလေးကို ခုတုံးလုပ် အသုံးချ၍ မြန်မာ့မြေပေါ်တွင် တရားမ၀င် နည်းလမ်းဖြင့် ကိုယ်ကျိုးစီးပွားရှာ အမြတ်ထုတ်မှုဖြစ်ကြောင်း၊ ထို့ကြောင့် အမှန် နစ်နာသူစစ်စစ်မှာ နိုင်ငံတော်ပင် ဖြစ်ကြောင်း၊ နန်းဝိုးဖန်သေဆုံးမှုမှာ တဦးတယောက်၏ ပယောဂမပါဘဲ မတော်တဆ ပြုတ်ကျမှုသာ ဖြစ်ကြောင်း ယင်းဌာန၏ အစီရင်ခံစာတွင် ဖော်ပြထားသည်။\nမနန်းဝိုးဖန်အမှု ဖြစ်ပွားခဲ့ချိန်တွင် စသုံးလုံးက သတင်းပေါက်ကြားခြင်း မရှိစေရန် အထူးလျှို့ဝှက် ဆောင်ရွက်ခဲ့သော်လည်း မီဒီယာများက သတင်း ဖော်ပြသည့်အခါမှ ဌာနတွင်း စုံစမ်းစစ်ဆေး အရေးယူမှုများ လုပ်ဆောင်ခဲခြင်း ဖြစ်သည်ဟု သိရှိရသည်။\nမနန်းဝိုးဖန်၏ ရှေ့နေဖြစ်သူ ဒေါ်အိအိအောင်က မနန်းဝိုးဖန်သည် အိပ်စက်အနားယူခွင့် မရရှိဘဲ စစ်ဆေးမှုများ ခံခဲ့ရကြောင်း၊ တနေ့လျှင် ၂ နာရီမျှသာ အပြင်ထွက်ခွင့် ပြုခြင်းသည် နိုင်ငံသားတဦးကို တရားရုံး၏ အမိန့်မပါဘဲ ၂၄ နာရီ ကျော်လွန် ထိန်းသိမ်းခြင်း မပြုရ ဆိုသော ဖွဲ့စည်းပုံ အခြေခံဥပဒေပါ ပြဋ္ဌာန်းချက်ကို အာဏာပိုင်များက လက်တလုံးခြား လုပ်ဆောင်ခဲ့ခြင်း ဖြစ်ကြောင်း ပြီးခဲ့သည့်မတ်လ ၂၉ ရက်နေ့ ရန်ကုန်မြို့ ဆာကူရာတာဝါတွင် ကျင်းပသော သတင်းစာ ရှင်းလင်းပွဲတွင် ပြောဆို ခဲ့သည်။\nရန်ကုန်တွင် ပဋိပက္ခဖြစ်စေရန် သွေးထိုးလှုံ့ဆော်မှုတချို့ ရှိနေ\nဒေါ်အောင်ဆန်းစုကြည်နဲ့ ပြန်လည်ရင်ကြားစေ့ဖို့ ဦးသိန်းစိန် ကြိုးပမ်းလေသလား\n2 Responses\tLeaveaReply Cancel reply\tYour email address will not be published. Required fields are marked *Comment Name * Email * Website ငမိုး October 29, 2012 - 8:58 pm\tကောင်မလေးကိုတနေ့၂နာရီဘဲအပြင်ထွက်ခွင့်ပေးတာ၊၂၄နာရီကျော်ဖမ်းဆီးစစ်ဆေးတဲ့စုံစမ်း\nReply\tsunny October 30, 2012 - 12:03 pm\tThein Sein said rule of law is important but he never enforce the power to act on rule of law. It’s still apply to jungle law in myanmar. The rule never applied to those people work for government related assocations.\nမောင်တော မွတ်စလင် ၄၈ ဦး အသတ်ခံရမှု သတင်း စုံစမ်းရန် နိုင်ငံတကာ တောင်းဆိုမှု အစိုးရ ပယ်ချ\nကျောင်းကုန်း အဓိကရုဏ်း သံသယရှိသူ ၁ ဦး လွတ်မြောက်နေဆဲ\nထန်းကုန်းအရေး ဖမ်းဆီးထားသူများ ရုံးပြောင်းစစ်မည်\nထန်းကုန်း ပဋိပက္ခ တရားခံဟု စွပ်စွဲခံရသူကို ၁၂ ရက်အတွင်း ထောင်ဒဏ်ချမှတ်


မောင်မောင်လတ်(ရွှေအင်းလေးစာပေ) – အမေရိကန်တက္ကသိုလ်မှာ ခဏတာ | MoeMaKa Burmese News & Media\nတည်ဆောက်ထားတဲ့ ကွင်းပုံစံက ၁၀ပေ ပတ်လည်စတုရန်းပုံအဝိုင်းအဝန်းလေးပါ ၊ အပြင်အဆင်က ညာဖက်ဒေါင့် အောက်ခြေမှာ အဖျက်သမား အစွန်းရောက်တွေ ထောင်ထားတဲ့ မိုင်းဗုံးတလုံးရယ်၊ ညာဖက်ခြမ်းအပေါ်ဒေါင့် မှာတော့  ပတ်ဝန်းကျင်ညစ်နွမ်းစေမဲ့ သဘာဝဘေးအန္တာရယ်ဖြစ်တဲ့  ရေနံစိမ်းဆီကွက်တွေရှိပြီး၊ မျက်နှာချင်းဆိုင်တဖက်တချက် ဝဲဖက်ဒေါင့်  အောက်ခြေမှာ အကူအညီ အရေးပေါ်လိုအပ်နေတဲ့  တောင်ကုန်းပေါ်က လူသားနှစ်ဦး….အဲဒီဝဲဖက်ခြမ်းအပေါ်ဒေါင့် မှာတော့ အရေးပေါ်ကယ်ဆယ်ရေးဌာနချုပ်ကြီးဘဲပေါ့။ ကွင်းအလယ်နေရာမှာ အပေါ်အောက်ဒေါင်လိုက် တောင်တန်းရှည်ကြီးတခုရှိပြီး တောင်တန်းအလယ် ချိုင့် ဝှမ်းမှာ စွန့် ပစ်အမှိုက် ထည့် ထားတဲ့  သစ်သားစည်ပိုင်းကြီးနှစ်ခုက နေရာယူထားပါတယ်။\n“Ready And Go ” ရယ်လို့  ကြီးကြပ်သူဆရာအော်သံ ကြားရတာနဲ့  ကယ်ဆယ်ရေးယာဉ်က အရေးကြီးဆုံး အဖျက်သမားထောင်ထားတဲ့ မိုင်းဗုံးကို ရှင်းလင်းဖို့  တရှိန်ထိုး အပြေးခရီးနှင်နေပါပြီ ၊ ပြီုင်ပွဲမစတင်ခင် ကြိုတင်တိုင်ပင်ရွှေးချယ်ထားတဲ့ လမ်းကြောင်းအတိုင်း ကယ်ဆယ်ရေးယာဉ်ကြီးက တသမတ်တည်းသွားနေတာက အားမာန်စွမ်းအားအပြည့်။ တက်ကြွရွှင်လန်းမှု အပြည့် နဲ့ မို့  အားရစရာ ၊ အားတက်စဖွယ် ၊သတ်မှတ်ကာလ အချိန် (၄)မိနစ်အတွင်း မလိုအပ်ဘဲ အချိန်မကုန်အောင် တောင်တန်းအလယ်မှာ စုံပုံထားတဲ့ အမှိုက်သရိုက် ပုံးကြီးကို ရှောင်ကွင်းသွားစေမယ်ဆိုတာက အဖွဲ့ ဝင်အားလုံးရဲ့ ဆုံးဖြတ်ချက်ပါ။\n၁လတာ အချိန်အတွင်း တပင်တပန်းကြိုးစားတည်ဆောက်ထားတဲ့ ကယ်ဆယ်ရေးယာဉ်ကြီး၊ မြေပြင်ခက်ခဲကြမ်းတမ်းတဲ့  တောင်တန်းကြီးကို အလွယ်တကူ ကျော်ဖြတ်နိုင်ပြီးသကာလ အန္တာရယ်မိုင်းထောင်ထားတဲ့ နေရာရောက်ခါနီးတော့  ယာဉ်အရှိန် လျှော့ ချလိုက်ချိန် … အဖွဲ့ ဝင်အားလုံးက မိုင်းရှင်းလင်းမဲ့ နေရာကို အပြေးနေရာယူစောင့် ကြည့်နေပါပြီ။\nထောင်ထားတဲ့ မိုင်းဗုံးက ခလုတ်သုံးခုနဲ့ တပ်ဆင်ထားတာပါ ၊အလယ်တည့် တည့် ခလုတ်ကိုထိမိနိုင်မှသာ မိုင်းစံနက်တံပြုတ်ပြီး အန္တာရယ် ကင်းရှင်းကြောင်း အစိမ်းရောင်မီး လင်းလာမှာမို့  တမင်ရည်ရွှယ်တပ်ဆင်ထားတဲ့ ခလုတ် ပိတ်သံ နဲ့  အလယ်တည့် တည့် မိုင်းစနက်တံ ပြုတ်စေမဲ့  ခလုတ် ထိတွေ့ နိုင်ဖို့  အရေး ……….မချော်ထွက်အောင် အသေအချာ ချိန်တွယ်နေတာက ရင်တထိတ်ထိတ် ၊ လိုအပ်သလို နေရာရွှေ့ လျား ချိန်ရွှယ် ကြိုးပမ်းနေတာကလဲ အသည်းတယားယား ၊ စက္ကန့် အနည်းငယ် အကုန်ခံပြီးတဲ့ နောက် ယာဉ်မောင်းနှင်သူကျောင်းသားရဲ့ တိကျတဲ့  အချိန်အဆ ၊မလွဲချော်အောင်ယူထားတဲ့ နေရာအကွာအဝေး ၊ ငြီမ်သက်အောင်စုစည်းထားတဲ့ စိတ်စွမ်းအား တွေကို တပြိုင်နက်စုစည်းပြီး ရှေ့ အတက်…. ဖျတ်ကနဲ လင်းလာတဲ့  အစိမ်းရောင်မီးအလင်းနဲ့ အတူ ပေါ်ထွက်လာတဲ့ လက်ခုပ်သံတွေက အဲဒီအဆင့်  ဖြတ်ကျော်အောင်နိုင်ပြီးပြီဆိုတဲ့ သဘောပါဘဲ။\nအန္တရာယ်အရှိဆုံး အတားအဆီးတခုကိုအမှတ်ပြည့် ယူပြီးတဲ့ နောက် ကယ်ဆယ်ရေးယာဉ်က အပေါ်ဒေါင့်က ရေနံစိမ်းဆီကွက်တွေကို ကဲ့ယူပြီး ကယ်ဆယ်ရေးဌာနချုပ်မှာ ရှိတဲ့ သိုလှောင်ကန်ထဲ အရောက်ပို့ ဖို့  ချက်ချင်းခေါင်းလှည့် မောင်းနှင်သွားနေပါပြီ။ ပင်လယ်ပြင်ပေါ် ပေါလောပေါ်နေတဲ့ ဆီကွက်ကြီးက ရောင်စုံပင်ပေါင်ဘော်လုံးအဖြစ် – ပင်ပေါင်ဘော်လုံးနဲ့  အတူ ရှိနေတဲ့  ဖန်ဂေါ်လီလုံးလေးတွေက ပင်လယ်ပြင်အောက်ရှိ ငါးသတ္တဝါအဖြစ် ကိုယ်စားပြုထားတဲ့ သဘောပါဘဲ။\nလိုအပ်သလို အရှိန်နှုန်းထိမ်းချုပ်မောင်းနှင်နိုင်တဲ့  ကယ်ဆယ်ရေးယာဉ်အတွက် မလိုအပ်ဘဲ စွမ်းအင်မကုန်ရအောင် အပေါ်ခေါက်သိမ်းထားတဲ့  ကရိမ်းတံကြီးကို ပင်လယ်ဆီကွက်(ရောင်စုံဘော်လုံး)ကို သယ်ယူဖို့ ရှေ့ သို့ အချ ယာဉ်မောင်းနှင်သူမှ တွက်ချက်ရပြန်ပြီ။ ရေနံဆီကွက်(ရောင်စုံဘော်လုံး) နဲ့ အတူ ငါးသတ္တဝါများ (ဖန်ဂေါ်လီများ) အတူတကွ မပါဝင်စေဘဲ သီးသန့်  ရောင်စုံဘော်လုံးချည်းကိုသာ သယ်ဆောင်အရေး၊ ပြီုင်ပွဲအမှတ်လျော့စေမဲ့  ငါးသတ္တဝါ အန္တရာယ် မဖြစ်စေဖို့  အရေး….အဖွဲ့ ဝင်တွေရဲ့ လျှပ်တပြက်ဆုံးဖြတ်လိုက်တဲ့ အတိုင်း ယာဉ်မောင်းနှင်သူကျောင်းသားမှ ရောင်စုံဘော်လုံးတွေကို အပေါ်ပိုင်းကနေရှပ်တိုက်ပြီး ဒေါင့် တနေရာ စု ပုံရင်း တဖက်အောက်ခြေက ဖန်ဂေါ်လီလုံးတွေ သီးခြားစီ ရောက်သွားတာဟာ လှလှပပ သေသေသပ်သပ်ပါဘဲ။ ပစ်မှတ်တွေ တစုတပြုံကြီးကို ခြေနိုင်လက်နိုင် ပိုင်ပိုင်စိုးစိုး၊ အမှိုက်သယ်ကော်ပြားကြီးက ထိုးတင်မတက်လိုက်တော့ ပါလာတဲ့ ရောင်စုံဘော်လုံး(၉)လုံး အတွက် ဝမ်းသာအားရလက်ခုပ်သံတွေက တခဲနက်ပါဘဲ၊ ပြိုင်ခဲ့ တဲ့ ပွဲတလျှောက် အများဆုံးသယ်ယူနိုင်တဲ့ အဖြစ်က အဖွဲ့ သားတွေအတွက် မြူးကြွရွှင်လန်းစေခဲ့ တာကိုမငြင်းနိုင်။ အားရ ကျေနပ်ခြင်းနဲ့ ထပ်တူ စိုးရိမ်သောကတွေက ထပ်ချပ်မခွာ ဒွန်တွဲနေသလိုပါဘဲ။\nရှေ့ ဆက်ရမဲ့ ခရီးက လွယ်မယောင်နဲ့ အခက်ကြုံရပြန်ပြီတခါ ၊ တုန်ခါမှုကို ထိမ်းရင်း၊ ရောင်စုံဘော်လုံးတွေ ပြန်မကျအောင် ထိမ်းရတာကတဖက်…..အပေါ်ထိုးထောင်နေတဲ့ အမှိုက်သယ်ကော်ပြားကရိမ်းတံ အောက်ပြန်မကျအောင် ထိန်းနေတာကတဖက် … အလာတုန်းက အလွယ်တကူ ဖြတ်ကျော်ခဲ့ တဲ့ တောင်တန်းကြီးဟာ ယာဉ်အတွက် ကြီးမားတဲ့ အခက်အခဲတခုအဖြစ် ကြုံရတာကို သူတို့ အဖွဲ့  ကြို မတွေးထားခဲ့တဲ့ မမျှော်လင့် ခဲ့ တဲ့  အတားအဆီးတခုပါ……၊၊\nကယ်ဆယ်ရေးယာဉ်ကြီးကို ခေတ္တခဏရပ်တန့် ပြီး အဖွဲ့ သားအားလုံးစုပေါင်းတိုင်ပင်၊ ညှိနှိုင်းနေတာက ရင်ခုန်စရာ။ မရပ်မနားသွားနေတဲ့  အချိန်တွေနဲ့ အပြိုင်..စိတ်လှုပ်ရှားစရာ ၊ အဖွဲ့ သားတွေထဲက တဦးတည်းပါတဲ့  ကျောင်းသူတယောက်က နောက်ပြန်လှည့် ပြီး၊ ဘက်ဂီယာနဲ့  ဖြတ်ကျော်ဖို့  အကြံရလာတာတော့  သူတို့ အဖွဲ့ ရဲ့  ကံကောင်းခြင်းတခုပါဘဲ။\nတောင်တန်းသဖွယ် အတားအဆီးအဖြစ်ချထားတဲ့  သစ်သားပြားကြီးကို ဘက်ဂီယာနဲ့ တဖြေးဖြေးချင်း လှိမ့် ဖြတ်ကျော်ရင်း သယ်လာတဲ့ ရောင်စုံ ဘော်လုံး ပြန်မကျစေဖို့ … မ တင်ထားတဲ့  ကရိမ်းတံ အောက်မကျစေဖို့ ….၊ ပုံမှန်အရှိန်နိမ့် နိမ့် ကို တသမတ်ထဲထိန်းနိုင်ဖို့ ……အစရှိတာတွေ တပြိုင်ထဲ လုပ်ဆောင်နိုင်ဖို့ အတွက် ပြိုင်ပွဲမဝင်ခင် အတန်တန် အကြိမ်ကြိမ် လေ့ကျင့် ထားခဲ့ တဲ့  အကျိုးကျေးဇူးပါဘဲ။\nအမှိုက်ကော်ခြင်းထဲ ရောင်စုံဘော်လုံး(၉)လုံးစလုံး တပါတည်းပါအောင်ဖြတ်ကျော်နိုင်တဲ့ အခြေအနေက ဒီအတားအဆီးအတွက် ၉၀% ကျော် ပြီးစီးအောင်မြင်တဲ့သဘော။ ယာဉ်က တောင်တန်းကျော်ပြီးတာနဲ့  ပထမပိုင်း ၂မိနစ်ပြီးသွားလို့  နောက် အဖွဲ့ သားအသစ်ဝင်ကိုင်တွယ်ရတာဟာ ပြိုင်ပွဲ စည်းမျဉ်းပါ။\nအသစ်ဝင်လာတဲ့ ကျောင်းသားအနေနဲ့  သက်တောင့် သက်သာ ကယ်ဆယ်ရေးဌာနချုပ်ရှိ သိုလှောင်ကန်ထဲ ရေနံဆီကွက်သွန်ချရမဲ့ အရေး – အလွယ်ဆုံးက အခက်ကြုံနေရတာလဲ ဆင်ကောင်ကြီး အမြီးကျမှ တစ်ဆိုသလို….ကရိမ်းတံ အတင်အချထက် ရှေ့ သို့ ငိုက်ချခြင်းအတွက် လိုသလို ထိမ်းချုပ် မကစားနိုင်တာက အသစ်ဝင်မောင်းနှင်သူ သွေးမပူသေး၍လို့ လား – အားပေးနေတဲ့ လူအုပ်ကြီးအရှိန်ကြောင့် ၍လား မသိ။ ကရိမ်းတံကို အတတ်နိုင်ဆုံး တည်ငြိမ်အောင် လုပ်ရင်း သိုလှောင်ကန်ထဲ သွန်အချ၊ ရောင်စုံဘော်လုံး ၂ လုံး အောက်ကို ပြုတ်ကျသွားတာက နှမျှောစရာ ” ဟင် ..ဟာ ” ဆိုတဲ့ အာမေဋိတ်သံတွေ ကြိုကြား ကြိုကြားထဲက ရှေ့ ဆက်ဖို့  တိုက်တွန်းသံတွေလဲ တခဲနက် အားတက်သရော…..၊ ရောင်စုံဘော်လုံး ၇ လုံးအတွက် ရမှတ်ကလဲ မနည်း မနောပါဘဲလေ။\nအချိန်က စက္ကန့်နဲ့အမျှ အရေးကြီးနေချိန် … ကျန်ရှိနေတဲ့ အတားအဆီးနှစ်ခုကို ကျော်လွှားဖြေရှင်းနိုင်ဖို့ ဆက်ကြိုးစားရမှာက အဖွဲ့သားတို့ ရဲ့ အဓိဌာန်ပါဘဲ။\nတောင်ကုန်းတခုပေါ်က အရေးပေါ်အကူအညီလိုအပ်နေတဲ့ လူနှစ်ဦးထက် ပိုလွယ်နိုင်တဲ့  အမှိုက်သိုလှောင်ပုံးကြီးနှစ်ခုကို ကယ်ဆယ်ရေးဌာနချုပ်ဆီ တွန်းပို့ရွှေ့ ပေးတဲ့ အလုပ်ကလဲ မှန်းချက်နဲ့ နှမ်းထွက်မကိုက်။ အမှိုက်သိုလှောင်ပုံးရဲ့ သတ်မှတ်အလေးချိန် ၁ ကီလိုဂရမ်က ကယ်ဆယ်ရေးယာဉ်အတွက် အဟန့်အတားတခုအပြင် ပုံးကြီးက မြေပြင်ပေါ်ချာချာလည်နေတာဟာလဲ အဖွဲ့ ရဲ့ ကြိုတင် မတွေးဆထားတဲ့ အခက်အခဲတခုပါဘဲ ၊ မောင်းနှင်သူကျောင်းသားအနေနဲ့  အတော်ကြီး ကြိုးပမ်းနေတာလဲ အရာမရောက်၊ ခရီးကမပေါက် ၊သိုလှောင်ပုံးကြီးကယ်ဆယ်ရေးယာဉ်အောက်ရောက်လိုက် မြေပြင်ပေါ်ချာချာလည်လိုက်နဲ့ – အဖွဲ့ သားတွေအတွက် မခံချိမခံသာ…၊ တွန်းပို့ ယုံသာ တွန်းပို့ ပေးရမဲ့ အဖြစ်က ရှေ့ မတိုးနောက်မဆုတ် ဝိုင်းကြီးပတ်ပတ် ဒူဝေဝေ အဖြစ်နဲ့ ကြုံနေချိန် … “နောက်ဆုံး ၁ မိနစ်” အော်သံကြားလိုက်တော့  အလွယ်ဆုံးအလုပ်ကို အောင်မြင်စွာလက်လျှော့ လိုက်ရတာ မချင့်မရဲ….. မချိတင်ကဲ…စုပ်တသပ်သပ်။\nကျန်တဲ့နောက်ဆုံး ၁မိနစ်အတွက် နောက်ဆုံးအတားအဆီးတခုဖြစ်တဲ့ တောင်ကုန်းပေါ်က အကူအညီလိုအပ်နေတဲ့ လူနှစ်ဦးကယ်ဆယ်ဖို့ ကယ်ဆယ်ရေးယာဉ် ရှိန်နှုန်းမြင့် သွားနေတာဟာ အဖွဲ့ အတွက် ပထမဦးဆုံးအမှား ဆိုရမလိုပင်။ တောင်ခြေအရောက် အပေါ်ခေါက်သိမ်းထားတဲ့ ကရိမ်းတံကိုရှေ့ အချ၊ ယာဉ်အနေအထား အလောတော်ချိန်ပြီး တရှိန်ထိုးတက်သွားခဲ့ တာ တောင်ကုန်းအလယ်ရောက်တော့ ယာဉ်က ဆက်တက်မရတော့။ သတိနဲ့ ပြန်ထိမ်းဆင်းရင်း… တောင်ခြေအရောက် မနားစတမ်း တရှိန်ထိုးပြန်တက်စေခြင်းက ဒုတိယအမှားတခုကို ထပ်ကျူးလွန်မိသလိုပါဘဲ။ ဒုတိယအကြိမ်မြောက် အရှိန်နဲ့ ထိုးတက်သွားတဲ့ ယာဉ်ကြီးဟာ တောင်ကုန်းထိပ်ရောက်လုရောက်ခင် နေရာမှာ ရပ်တန့်သွားခံရပြီး… အခြေအနေဆိုးကို မိမိရရ ထိထိမိမိ မထိမ်းချုပ်နိုင်သေးခင်မှာဘဲ အောက်ကိုတဟုန်ထိုး လျှောကျလာတာက စိုးထိတ်စရာ။ စိုးရိမ်ရေမှတ်တခု ရောက်သွားသလို…၊ တောင်ကုန်းနံရံနဲ့ တိုက်ပြီး ပြန်လျှောကျလာတဲ့ ယာဉ်အနေအထားက ပုံမှန်မဟုတ်တော့။ “နောက်ဆုံးစက္ကန့် ၃၀” အော်သံကြားတော့ ယာဉ်အနေအထားကို ပြင်ဆင်ရင်းနဲ့  ဝါယာကြိုးအစတချို့  ယာဉ်နောက်ဖက် ဘီးထဲ\nရစ်နှောင်စပြုနေပါပြီ..ရသမျှ အချိန်ကလေးမှာ ရနိုင်သလောက် အမှတ်ယူမယ်ဆိုတဲ့အတွေးနဲ့ မောင်းနှင်သူကျောင်းသားမှ တတိယအကြီမ် တောင်ကုန်းပေါ် အရှိန်မြင့် ထိုးတက်လိုက်တော့ ယာဉ်က တောင်ကုန်း အလယ်ထိတောင် မရောက်လှမ်းတော့။ တောင်ခြေအစပ်မှာတင်ရပ်တန့်ပြီး ပြန်လှိမ့် ဆင်းလာခဲ့ တာ တောင်ခြေလဲအရောက် ၊ ယာဉ်ကလဲရပ် ၊ ဘီးတလုံးကလဲ ပြုတ် ၊ အချိန်ကလဲစေ့ ၊ အရာရာ အတိအကျ ပါဘဲလို့  ကောက်ချက်ချရမလိုလို။\nပြိုင်ပွဲရလာဒ်အဖြေက အောင်မြင်ခြင်း ၊ ရှုံးနိမ့်ခြင်း အလယ် ၅၀ – ၅၀ % ။\nမေရီလန်းပြည်နယ် ၊ ဘော်တီမိုးမြို့ မှာရှိတဲ့  အထင်ကရ U M B C (University of Maryland Baltimore County )၊ တက္ကသိုလ်အင်ဂျင်နီယာကျောင်းသားတွေရဲ့ ရိုဘော့စက်ရုပ် စွမ်းရည်မြင့်ပြိုင်ပွဲ မြင်ကွင်းလေးပါ။ အင်ဂျင်နီယာကျောင်းသားတဦးအနေနဲ့  engineering science ဘာသာရပ်ထဲက မလုပ်မဖြစ် မပါမပြီး၊ ဖြတ်ကျော်ရမဲ့  လက်တွေ့ စမ်းသပ်ပြိုင်ပွဲတခုမို့  မှတ်မှတ်သားသား မှတ်တမ်းတင်နေရခြင်းပါဘဲ။\nအချိန်ကာလ ၁ လတာအတွင်း ကြိုးစား ဝင်ပြိုင်ခဲ့ တဲ့ ပြိုင်ပွဲရဲ့ အမှတ်ပေါ်မူတည်ပြီး နောက်နှစ်အတွက် ဆက်တက်နိုင် မတက်နိုင် အဆုံးအဖြတ်ပေးတာကြောင့်မို့ ကျောင်းသူကျောင်းသားအားလုံး အထူးဂရုတစိုက်အလေးထားပြီး ပြင်ဆင်ပြိုင်ခဲ့ တာကို ပြိုင်ပွဲနေ့က အားပေးနေတာကြည့်ရင် သိသာထင်ရှားလှပါတယ်။\nပြင်ပက စက်ရုပ်နဲ့ အပိုပစ္စည်းထုတ်လုပ်ရောင်းချတဲ့ ကုမ္မဏီကြီးတခုကနေ လိုအပ်တဲ့ကုန်ကြမ်းတွေကို တက္ကသိုလ်က ဝယ်ယူပြီး ၅ ယောက် တအုပ်စုအဖွဲ့တွေကို ပြန်လည်ရောင်းချ ယူသုံးစေခြင်းပါ။ စက်ရုပ်တရုပ်ရဲ့ ကုန်ကျစရိတ်ကို အင်ဂျင်နီယာဌာနက အလျဉ်းသင့် သလို သတ်မှတ်ထားတဲ့ ငွေကြေးပမာဏ အတွင်းသာ ဖြစ်အောင် တည်ဆောက်ရပါတယ်။ ပြိုင်ပွဲအပြီး မိမိအဖွဲ့ ရဲ့ စက်ရုပ်ကို ပြန်ဖြုတ်သိမ်းပြီး ကုန်ကြမ်းအပိုင်းအစတွေကို အင်ဂျင်နီယာဌာနကို စံနစ်တကျ ပြန်အပ်နှံရတာကိုကြည့် ရင် ကုန်ကျစရိတ်သတ်မှတ်တာဟာ ပြိုင်ပွဲစည်းမျဉ်းတခုသာပင်။\nဆိုတော့ကာ – အချိန်ကာလအတူတူ၊ သုံးစွဲတဲ့ပစ္စည်းအတူတူ၊ ခွင့်ပြုငွေအတူတူ၊ အဖွဲ့ ဝင်လူ အရေအတွက်အတူတူ၊ အားလုံးတန်းတူညီမျှ အခြေအနေအောက်မှာ ကိုယ့်ဉာဏ်ရည်ဉာဏ်သွေးအပေါ်မူတည်ပြီး အဆုံးအဖြတ်၊ အရှုံးအနိုင်သတ်မှတ်ပေးတာမို့ ပြိုင်ပွဲက အကြိတ်အနယ်၊ သူ့ထက်ငါ ကောင်းအောင် ကြိုးစားပြင်ဆင် လုပ်ဆောင်ထားတာလဲ စုံစုံလင်လင် ဆန်းဆန်းပြားပြား။\nကျောင်းသူကျောင်းသား တဦးစီရဲ့ တနှစ်တာရမှတ်အနေအထားနဲ့ အားလပ်ချိန်တူညီမှုအပေါ် အခြေခံပြီး ကွန်ပြူတာမှ တွက်ချက်ဖွဲ့ စည်းပေးတဲ့ အဖွဲ့ တဖွဲ့ ရဲ့ လုပ်ဆောင်ချက်က အဆင့်ဆင့်၊ တွေ့ ဆုံဆွေးနွေးတာ အကြိမ်ကြိမ် ၊ တည်ဆောက်လေ့ကျင့်တာ အခါခါ၊ စစချင်း အဖွဲ့ သားအားလုံး တပတ်အနဲဆုံး ၂ ကြိမ် ၃ကြိမ် တွေ့ ဆုံဆွေးနွေးရတာ တကြိမ်တွေ့ ရင် အနဲဆုံး ၃ – ၄ နာရီမက။\nရိုးစင်းပြီး အခုထိသုံးစွဲကျင့်သုံးနေတာကတော့ – ပထမဦးဆုံးရိုဘော့စက်ရုပ်ပြိုင်ပွဲရဲ့ စည်းမျဉ်းစည်းကမ်းတွေ၊ အမှတ်ပေးစည်းမျဉ်း၊ မနှစ်နဲ့ မတူ ဒီတနှစ်ထူးခြားကွဲပြားတာတွေ၊ ရှောင်ရန် ဆောင်ရန် အချက်အလက်တွေကို ဒေါင့်ပေါင်းစုံရှင်းလင်း ဆွေးနွေးပြီး ဦးခေါင်းထဲထည့်ရမဲ့အလုပ်ပါဘဲ။\nပြိုင်ပွဲအတွက် အသေးစိတ် သရုပ်ခွဲရှင်းလင်းပြီးတဲ့နောက် ကိုယ့် အဖွဲ့ အတွက်ယှဉ်ပြိုင်မယ့် စက်ရုပ်ဒီဇိုင်း ရေးဆွဲ၊ အတည်ပြု၊ ဆုံးဖြတ်ဖို့  ကြုံလာရပါပြီ။ မနှစ်ကနဲ့ မတူ တနှစ်ထက်တနှစ် ပိုပိုခက်ခဲလာတဲ့ အတားအဆီးတွေကို ၄ မိနစ်အတွင်း အောင်မြင်စွာဖြတ်ကျော်နိုင်ဖို့ ရှင်းလင်းလွယ်ကူတဲ့ ပုံစံကို အမျိုးမျိုးစဉ်းစားရတာလဲ အလေးအနက် အကြိတ်အနယ်။\nမနှစ်က ပုံစံဟောင်းကိုလဲမယူချင်။ အများနည်းတူ ပုံစံနဲ့လဲ မတူချင်။ ဒီတနှစ်အတွက် အခက်အခဲတွေကို အကောင်းဆုံးဖြေရှင်းနိုင်မယ့် ပုံစံအတွက် အထပ်ထပ် အခါခါ ငြင်းခုံဆွေးနွေးရတာကလဲ ပျော်တလှည့်၊ ညစ်တလှည့်။ ဥပမာ … ရောင်စုံဘော်လုံးညှပ်ရန်၊ သယ်ယူရန်၊ လူနှစ်ဦး ချီမရန်၊ အမှိုက်ပုံးတွန်းရန် – အစစအရာရာအတွက် တချို့ က ပလာယာပုံစံ၊ တချို့ က ဂဏာန်းလက်မပုံစံ၊ တချို့ က ညှပ်ကြီး၎ချောင်း၊ အမှိုက်ကော်ပြား၊ အစစ ပုံစံအမျိုးမျိုးအတွက် ကိုယ်ထင်ရာမြင်ရာ ကိုယ့် အဖွဲ့ ဆုံးဖြတ်ချက် ဒီဇိုင်းနဲ့ ကိုသာ အကောင်းဆုံးလို့  မှတ်ယူသတ်မှတ်တာကလဲ လူ့ သဘာဝပါဘဲ မဟုတ်ပါလား။\nဒုတိယအဆင့် စက်ရုပ်ဒီဇိုင်း အတည်ပြုပြီးတဲ့ နောက်၊ တတိယအဆင့်က တပ်ဆင်ခြင်းပါဘဲ။ ကန့်သတ်ခွင့်ပြုငွေဘောင်ထဲကနေ လိုအပ်တဲ့ပစ္စည်းကို တန်ဖိုးတွက်ချက်၊ ဝယ်ယူတပ်ဆင်ခြင်းဟာလဲ အရေးပါတဲ့လုပ်ငန်းစဉ်တခုပါ။ စက်ရုပ်တခုရဲ့ တန်ဖိုး အနည်းအများအပေါ်\nအမှတ်ပေးစည်းမျဉ်းက ရှိနေပြန်တော့ ဒီဇိုင်းပုံစံထုတ်တုံးကလို ငြင်းကြခုန်ကြ၊ အပြန်အလှန် ဆွေးနွေးကြ၊ လက်တွေ့တည်ဆောက်ကြ၊ အချိန်တွေက ကုန်လို့ ကုန်မှန်းမသိရ။\nစက်ရုပ်တပ်ဆင်ဖို့ ကနဦးအစ မော်တာတလုံး ၊ဘက်ထရီတလုံး ၊ ထိမ်းချုပ်ကိရိယာတခုက ကန့်သတ်ခွင့်ပြုငွေထဲ မပါဘဲ၊ သီးသန့် ထုတ်ပေးတာကလွဲလို့ ကျောင်းမှထုတ်ယူနိုင်သော ပစ္စည်းမှအပ ပြင်ပ အခြားပစ္စည်းကို သုံးစွဲခွင့် မပြု။ သတ်မှတ်ပစ္စည်းအပေါ် အခြေခံတည်ဆောက်ထားတဲ့ စက်ရုပ်ရဲ့အလေးချိန် ၊ အခက်အခဲ အတားအဆီးတွေကို စွမ်းရည်မြင့်ဖြေရှင်းနိုင်မယ့် နည်းလမ်းအထွေထွေ ၊ လိုအပ်သလို ရွှေ့ လျှားနိုင်မှု ၊ သွားနှုန်း အနှေးအမြန် စတာတွေကို ကွန်ပြူတာ ပရိုဂရမ်ရေးဆွဲရတာက – စက်ရုပ်တခုအတွက် အပြီးသပ် လုပ်ဆောင်ချက်ပါဘဲ။\nရိုဘော့စက်ရုပ်တရုပ်အဖြစ် ပီပီပြင်ပြင် သွားလာလှုပ်ရှား၊ လိုအပ်သလို အခက်အခဲတွေ ဖြေရှင်းနိုင်မဲ့ နည်းစံနစ်တွေ အဆင်သင့် ဖြစ်ပြီးတဲ့ နောက် ပြိုင်ပွဲမဝင်ခင် အထပ်ထပ် အတန်တန် လေ့ကျင့်ရတာလဲ ရှောင်လွဲမရတဲ့အလုပ်။ လုပ်ကို လုပ်ရမဲ့ အလုပ်တခု မဟုတ်ပါလား။\nပြိုင်ပွဲအတွက် အဖွဲ့ ငယ်တွေ စဖွဲ့ ပေးပြီးတာနဲ့  အင်ဂျင်နီယာဌာန လက်တွေ့ ခန်းမဆောင်ကြီးကို ၂၄ နာရီ ဖွင့် ပေးထားလို့  နေ့ နေ့ ညည အားရင်အားသလို ကိုယ့် အစုနဲ့ ကိုယ် စုဝေး စုဝေး။ ကိုယ့် မျှော်လင့် ချက်နဲ့ ကိုယ် ခေါင်းချင်းရိုက် တိုင်ပင် ဆွေးနွေးနေတာကလဲ အခါမလပ်။ အချိန်ပြည့်  လူပြည့် ပါဘဲ………၊၊\nဆိုခဲ့ တဲ့ အတိုင်းပါဘဲ သတ်မှတ်အချိန်ကာလ အတူတူ ၊သုံးစွဲရတဲ့ ပစ္စည်း အမျိုးအစားတွေ မကွဲပြား ၊ ခွင့်ပြုသုံးခွင့်ငွေပမာဏ တပြေးညီ ၊ အဖွဲ့ ဝင်လူအရေအတွက်ကလဲ ထပ်တူထပ်မျှ၊ အဖွဲ့ တိုင်း ညီတူညီမျှ အခွင့်အရေး အခြေအနေအောက်မှာ ကိုယ့် ရဲ့ တီထွင်ကြံဆနိုင်စွမ်း၊ အခက်အခဲ ဖြတ်ကျော်နိုင်စွမ်း ၊ တပင်တပန်းအချိန်ကုန်ခံ လေ့ကျင့် မှု တွေ ပေါင်းစပ်ပြီး ယှဉ်ပြိုင်နေတဲ့ ပြိုင်ပွဲနေ့ ရဲ့ မြင်ကွင်းက တည်တည်ငြီမ်ငြီမ် ရဲရဲဝံ့ဝံ့ မတုန်မလှုပ် ….နဲ့ ယှဉ်ပြိုင်သွားတဲ့ ပုံစံက အတုယူအားကျစဖွယ်။ ကိုယ့်အဖွဲ့အတွက်သာမက ကိုယ်နဲ့ သိခြင်း၊ မသိခြင်းအပေါ် အခြေမခံဘဲ တခြားသူတို့ ရဲ့ လုပ်ဆောင်ကြိုးပမ်းနေတာကို နှောက်ယှက် လှောင်ပြောင်ခြင်းမရှိ ၊ အောင်မြင်တဲ့အခါ အောင်မြင်တဲ့အလျှောက် တခဲနက်လက်ခုပ်တီးအားပေးဖို့အတွက် ဝန်မလေးခဲ့၊ ကံအကြောင်းမလှ ရှုံးနိမ့် တဲ့ အခါ၊ အဆင်မပြေ အခက်အခဲကြုံတွေ့ နေတဲ့ အခါမှာတော့ နှစ်သိမ့်အားပေးခြင်း၊ စာနာနားလည်မှုနဲ့  ငြိမ်သက်ပေးစေခြင်းအပြုအမူတွေဟာ ယဉ်ကျေးသိမ်မွေ့ တဲ့ စည်းကမ်းရှိတဲ့၊ အဆင့် အတန်းရှိ လူသားတယောက်ရဲ့  တာဝန်ဝထ္ထရားတခုအဖြစ် UMBC အင်ဂျင်နီယာကျောင်းသားများက မီးမောင်းထိုးပြနိုင်ခဲ့ တာ ချီးကျူးဂုဏ်ယူ၊ လေးစားလို့  မဆုံးနိုင်အောင်ပါဘဲ။\nမှတ်မှတ်ရရ ရင်ထဲ၊ နှလုံးသားထဲ ထုတ်ချင်းဖောက် ဝင်ရောက်ခဲ့တဲ့အဖြစ်လေးက ရိုးစင်းစင်းလေးပါဘဲ။ အတူတွဲပြိုင်နေတဲ့ ကစားကွင်းနှစ်ခုအတွက် ” Ready And Go ” အချက်ပေးသံအဆုံး – တဖက်ကွင်းက စက်ရုပ်လေး တရှိန်ထိုးထွက်သွားတာကို အော်ဟစ်အားပေးသံ မြိုင်ဆိုင်နေစ အချိန် – ဒီကစားကွင်းရဲ့  စက်ရုပ်လေးက တုန်တုန်မလှုပ်၊ ၁၅စက္ကန့်  ၂၀စက္ကန့် အထိတောင် စက်ရုပ်က မရွှေ့မလှုပ်၊ မောင်းနှင်သူကျောင်းသားမှ အပြင်းအထန်ကြိုးစားလေ… ကစားကွင်းပတ်လည်က လူတွေငြီမ်သက်လေ – တဖက်ကစားကွင်းက အော်ဟစ်အားပေးသံလဲ တိုးလာလေလေ – အားလုံးမှ တစူးတစိုက်ကြည့်နေတဲ့စက်ရုပ်လေးက ကျောက်ချထားတဲ့သဘောင်္တစီးလို မရွှေ့မလျှား။\nအချိန်ကလဲ ရပ်တန့် မနေ။ တရွှေ့ ရွှေ့ ကုန်နေရင်း ခန်းမဆောင်တခုလုံး တိုင်ပင်ထားသလို ငြီမ်သက်သွားခဲ့ တာက တအံ့တသြဖြစ်မဆုံးတော့။ အံ့သြခြင်းနဲ့ အတူ လူပေါင်းများစွာ စာနာနားလည်မှုအပြည့်နဲ့ တိတ်ဆိတ် အားပေးကြည့် ရှုပေးတာ အတုယူ လေးစား၊ ကြည်နူးပီတိ ဖြစ်ခဲ့ ရတာ – နှိုင်းယှဉ်မပိုင်းခြားတတ်တော့။ ပိုင်းဖြတ်မသုံးသပ်နိုင်တော့။ မချင့်မရဲ ၊ မရိုးမရွှ ၊ နေမထိထိုင်မတတ် ကြိတ်ဆုတောင်းပေးပေမဲ့ လည်း အချိန်ယန္တရားကြီး အညှာအတာကင်းမဲ့ စွာနဲ့  မရပ်မနား ရွှေလျှားနေဆဲ။ စက်ရုပ်ကြီးကလဲ နဂိုရပ်မြဲ ရပ်နေဆဲ ၊ မောင်းနှင်သူကျောင်းသား ဘယ်လိုကြိုးစား ကြိုးစား၊ သတ်မှတ်စည်းကမ်းအရ အချိန် ၂ မိနစ် အရောက်မှာတော့ – အရှုံးတခုအတွက် ကိုယ့်စက်ရုပ်ကလေးကို ရင်မှာပိုက်ပြီး အေးငြိမ်းတည်ငြီမ်စွာ ထွက်သွားတဲ့အဖွဲ့ရဲ့ ကျောပြင်ကို ငေးမောရင်း၊ ငေးမောရင်း – အသက် ၂၀ စွန်းစွန်းသာရှိသေးတဲ့ အမေရိကန် အင်ဂျင်နီယာကျောင်းသားတွေက အရွယ်လွန်ဇရာအိုတယောက်ကို အတုယူစရာ အတွေးအမြင်တွေ တလှေကြီး ပေးအပ်သွားခဲ့ ပါတကား။\nအလုပ်တခုကို ခွဲဝေ တာဝန်ခံ အတူတူ လုပ်ဆောင်နိုင်မှု၊\nကြုံလာသမျှ အခက်အခဲတွေကို တည်တည်ငြီမ်ငြိမ် အများဆန္ဒနဲ့ အညီ ဖြေရှင်းနိုင်မှု၊\nရလာမယ့်အောင်မြင်မှုနဲ့ မမျှော်လင့်တဲ့ ဆုံးရှုံးမှုအတွက် တည်ငြီမ်စွာ ခံယူနိုင်မှု၊\nလူသားတယောက်အနေနဲ့ ရင့်ကြက်တဲ့ ကိုယ်ရည်ကိုယ်သွေးပြသ နမူနာပေးနိုင်မှု၊\nစတာတွေ စတာတွေ တပုံတပင်ကြီးကို ရင်ထဲထွေးပိုက်ရင်း … ….\nအိမ်အပြန်လမ်းခရီးက တပင်တပန်း လေးလေးပင်ပင် နှုံးခွေ မောပန်းလျှက်။


Posted by ကလိုစေးထူး at 11:01 PM\nSep 17, 2008, 11:29:00 PM\nကိုစေးထူး… တကယ်က ကိုယ်ချင်းစာတရားနဲ့ဂရုဏာတရားက နှလုံးသားထဲမှာ အရင်ရှိပြီးသားပါ… အခြေအနေအရပ်ရပ်ကြောင့် နှလုံးသားတွေ အနာတရဖြစ်တဲ့အခါ ထွက်ပေါက်တွေ မရှိတဲ့ အခါ ဒီလိုပဲ ဖြစ်တတ်ကြပါတယ်…\nကိုယ်တိုင် ကြုံခဲ့ရတဲ့ အတွေ့အကြုံတွေက လူက ရင့်ကျက်စေတယ်လို့ ဒီစာက ပြောနေသလိုပါပဲ။\nSep 18, 2008, 1:36:00 AM\nစာတွေကိုဖတ်ရတဲ့အတွက်ကျေးဇူးပါ။ စာတွေဖတ်လိုက်တိုင်း အတွေးလေးတွေ ရပါတယ်။ အားပေးနေပါတယ်။\nSep 18, 2008, 3:35:00 AM\nဟုတ်တယ်ဗျ တခါတခါ စိတ်ကအဲလိုပါပဲ။ တအားမုန်းတယ်ဆိုပေမယ့် တကယ်တမ်းရက်စက်ဖို့ကြလည်း မလုပ်ရက်တတ်ဖူးလေ။ အစ်ကိုရေ အစ်ကိုလေးစားတဲ့လူကိုလည်း မသေစေချင်သေးပါဘူး။ သူ့ပေးဆပ်မှုအတွက် ထိုက်သင့်တဲ့ အောင်မြင်မှုလေးရသွားစေချင်ပါတယ်ဗျာ...\nSep 18, 2008, 6:11:00 AM\nကျွှန်တော်ကတော့ ခင်းဗျားရဲ့ စာဖတ်ပရိတ်သတ်သက်သက်ပါ, ခင်းဗျားရဲ့ စိတ်ဓါတ်က်ုလေးစားပါတယ်၊ ဒါပေမဲ့ သူတို့ မှာ ခင်ဗျားထားတဲ့ စိတ်ဓါတ်မျိုး ဆယ်ပုံ ပုံတစ်ပုံသာရှိခဲ့ရင်?\nSep 18, 2008, 8:14:00 AM\nဒီတစ်ခါတော့ မောင်သတိလည်း စိတ်လေတယ်ဗျာ..\nကိုစေးထူးဟာ ဘာလို့ ကျွန်တော်ဟာ ကိုယ်လိုတာကို ဆွဲဆွဲကောက်ချက်ချသွားတယ်လို့ အမြဲယူဆပါလိမ့်.. အင်း.. ပြောင်မြောက်တဲ့ ကျွန်တော့်ရဲ့ အရေးအသားကြောင့် ဖြစ်မယ်ထင်ပါတယ်.. ဟဲဟဲ\nကျွန်တော်ပြောတာရှင်းတယ်.. ငါအမြဲမှန်တယ်လို့ လက်မခံပါဘူးဆိုတာ လူတိုင်း လွယ်လွယ် ပြောနေကျစကားပဲ.. ကိုယ့်ဘာသာ ဒီလိုတကယ်နားလည်လက်ခံဖို့ဆိုတာ အရမ်းခက်ခဲလွန်းပေမဲ့ လူတိုင်းလိုလိုဟာ ဒါကို အဲဒီခက်တာနဲ့ မကာမိလောက်အောင်ကို လွယ်လွယ်ပြောနိုင်ကြတယ်.. ဒါကိုကျွန်တော် အဓိကပြောချင်တာ.. ပဝေသဏီလှန်ပီး အစဖော်နေတာမဟုတ်ဘူး.. အင်း ကြားဖြတ်ကြွားရမယ်ဆိုရင်တော့ မောင်သတိ ကတော့ အဲဒီခက်ခဲတာကို လုပ်နိုင်ပါတယ်ဗျ.. မှားရင်တော့လက်ခံပါတယ်.. ခုဟာက မှားမှမမှားပဲဆိုပီး အမြဲကို ငြင်းမှာပဲဗျို့.. ဟီးဟီး..\nနောက်တစ်ခုက အမည်ခံကိစ္စ။ အကိုနဲ့ ကျွန်တော်ဟာ တိုက်ရိုက်ကြီးဗျောင်ကျကျ ပြောလို့လဲမျက်နှာနာစရာ မရှိတဲ့ လူတွေမဟုတ်ကျတဲ့အတွက် အကိုဟာ ကျွန်တော့်ကို ဒုတိယပုံစံထဲမှာ ထားပြီးပြောနေတယ်လို့ ထင်တယ်ဗျာ.. အဲဒီမှာ အကိုဟာ ကျွန်တော့်ကိုသိနေတယ်လို့ ကျွန်တော်ထင်ခဲ့ပေမဲ့ တခြားတစ်ယောက်ကို သွားထင်နေတယ်ဆိုတာ မြင်လာတယ်ဗျ.. ဘာလို့လဲဆိုတော့ မောင်သတိဟာ ဆော်ပလော်တီးဖို့ ရုပ်ဖျက်စရာလိုလောက်အောင် လူသိများတဲ့နာမည်မဟုတ်ပါဘူးဆိုတာ ကျွန်တော်ရော အကိုရောသိတယ်ဗျာ... အဲဒီမှာ ဘာမဟုတ်တဲ့လူကို ထိမှာအားနာလာတယ်.. သူ့ဘလော့မှာလည်း ကပ်ရေးသေး သူ့ကိုလည်း ထိခိုက်သေးဆိုရင် မမိုက်ဘူးမဟုတ်လားဗျ.. တော်ကြာကန်ချရင် ကိုစေးထူးအပြစ်ပဲဗျာ.. ဟားဟား..\nအဲဒါတွေထက် အဆိုးဆုံးကတော့ဗျာ.. ဟိုလူရေးသွားတဲ့ကဗျာပဲ.. တော်တော်ကို ညစ်သွားတယ်.. ကိုယ့်ကိုဖဲ့နေတာတောင် ဟုတ်တုတ်တုတ်ရှိအုန်းမယ်.. ဖြစ်နိုင်ရင် အဲလိုကဗျာကို မြန်မာစာလုံးဝိုင်းလေးတွေနဲ့ မေ၇းပါနဲ့လို့တောင် တောင်းပန်ချင်ပါရဲ့ဗျာ.. လေတယ်ဗျို့..\nSep 18, 2008, 8:59:00 AM\nသွားပါတယ် ကိုစေးထူး ။ ကောင်းပါတယ် အရေးအသား\nရော တွေးခေါ်မှုအပိုင်းရော နှစ်ဘက်အမြင်ရော ။ကျနော်\nတို့ အနေနဲ့ ပြင်ဆင်ရမယ့် အချက်တွေကို လည်း ခေါင်းထဲ\nရိုက်သွင်းသွားပါတယ်။ စာကောင်းပေမွန်များကို ဆက်လက်\nရေးသားနိုင်ပါစေဗျာ။ အများအတွက် အကျိုးရှိစေမယ့်\nSep 18, 2008, 11:21:00 AM\nဖတ်ရကျိုနပ်တဲ့ စာပေတွေကို မျှော်နေပါတယ်။\nအကျိုးရှိတဲ့ အတွေးများစွာပေးနီုင်တဲ့ စာကောင်းကောင်းများကို ဖတ်ချင်ပါတယ်\nSep 18, 2008, 11:55:00 AM\nSep 18, 2008, 3:24:00 PM\nမတန်ခူးနဲ့ မချိုသင်း...၊ ပြီးတော့ ကိုရွာသားလေး...၊နားလည်ပေးကြတာကို လှိုက်လှဲစွာ ကျေးဇူးတင်ပါတယ်။\nကိုဘိုဘို...၊ လာဖတ်နေတာကို သိရလို့ အားတက်ပါတယ်။\nမောင်သတိ အမည်ခံကြီးရေ...၊ ဒီတခါ ခင်ဗျား ကွန်မန့်ကို ဖတ်ရတာ ဘီယာနှစ်ဘူးစာလောက် မူးသွားတယ်၊ ဟဲဟဲ။ ကျနော်ထင်တယ်။ ကျနော်ဆိုလိုနေတာလဲ ခင်ဗျားနားလည်လောက်သလို ခင်ဗျားလာထောက်ပြတဲ့ အချက်ကိုလဲ ကျနော် နားလည်နေပြီမို့ မျဉ်းပိတ်ဖို့ အချိန်တန်ပြီထင်တယ်။ ဒီတခါ ကျနော်က အရင် ဦးအောင် အော်လိုက်မယ်ဗျာ။ တန်းဖြုတ်!!!!!!!!!\nကိုမောင်ငယ်...၊ ခေါင်းထဲ ရိုက်သွင်းရမယ့် အချက်တွေ ပါတဲ့စာတွေ ကျနော် ထပ်ရေးဖြစ်ဦးမယ် ထင်တာပါပဲဗျာ။ နားလည်စွာနဲ့ လာလာဖတ်နေတာကို ကျေးဇူးတင်ပါတယ်။


The Rohingya News Bank : ပြင်သစ်\nShowing posts with label ပြင်သစ်. Show all posts\nရိုဟင်ဂျာ ဒုက္ခသည်များ (နိုဝင်ဘာ၊ ၂၁၊ ၂၀၁၇)\nရိုဟင်ဂျာ မွတ်ဆလင်လူနည်းစုတွေနဲ့ သက်ဆိုင်တဲ့ အခြေအနေဟာ သိပ်ကို စိုးရိမ်ဖွယ်ရာကောင်းဆဲရှိပြီး ဒါနဲ့ပတ်သက်လို့ ပြင်သစ် အစိုးရဟာ အထူးသဖြင့် ကုလသမဂ္ဂ လူ့အခွင့်အရေးကောင်စီ၊ အထွေထွေညီ လာခံ၊ လုံခြုံရေးကောင်စီတို့ အပါအဝင် မိတ်ဖက် အဖွဲ့အစည်းတွေနဲ့ အပြည့်အဝ ပူးပေါင်းဆောင် ရွက်နေ တယ်လို့ ပြင်သစ်နိုင်ငံခြားရေးဌာနရဲ့ ဇူလိုင်လ ၂၅ ရက်၊ ကြာသပတေး နေ့ရက်စွဲနဲ့ ထုတ်ပြန်ချက်တခုမှာ ဖော်ပြထားပါတယ်။\nLabels: 2019, mm, ဗွီအိုအေ, ပြင်သစ်, ရိုဟင်ဂျာအရေး, သတင်း\nမြန်မာနိုင်ငံ၏ စိန်ခေါ်မှုများနှင့် အခွင့်အလမ်းများ ဆွေးနွေးပွဲ ပြင်သစ်တွင်ပြုလုပ်ခဲ့\n7 DAY DAILTY\nBy ထက်အာကာကျော် On\nNo. 2080, Saturday, March 9, 2019\n‘မြန်မာနိုင်ငံအကြောင်း ပိုမိုနားလည်သိရှိစေရေးဆိုင်ရာ စိန်ခေါ်မှုများနှင့် အခွင့်အလမ်း များ’ခေါင်းစဉ် ဖြင့် ဆွေးနွေးပွဲတစ် ရပ်ကို ပြင်သစ်နိုင်ငံပါရီမြို့၌ကျင်း ပခဲ့ကြောင်း နိုင်ငံခြားရေးဝန်ကြီး ဌာနကယမန်နေ့တွင် သတင်း ထုတ်ပြန်သည်။\nLabels: 2019, mm, စိန်ခေါ်မှု, ပါရီ, ပြင်သစ်, မြန်မာနိုင်ငံ, အခွင့်အလမ်း


ကိုကိုဝေလင်းတစ်ယောက် သားကို သတိမှရသေးရဲ့လားမသိဘူး။ သားကတော့ သူ့ကို တစ်နေ့မှ မေ့လို့မရခဲ့ပါဘူး။ အထူးသဖြင့် ခေါင်းရင်းဘက်ခြံက မောင်နှမတတွေနဲ့ ဆော့ကစားဖြစ်တိုင်း. “ ကိုကိုဝေလင်းရှိရင် သိပ်ကောင်းမှာပဲ” လို့တွေးမိတယ်။\nထူးထူးတို့မောင်နှမက သိပ်ပြီးအစအနောက်သန်တာပဲ။ အတူဆော့ဖြစ်တိုင်းနှစ်ယောက်သား သားကိုပဲ ၀ိုင်းစနေကြတာပဲ။ သား သူတို့ကြောင့် ခဏခဏငိုရတယ်။ သူတို့ရှေ့မှာမျက်ရည်ကျရတာလည်း ရှက်ဖို့ကောင်းပါတယ်။ သူတို့က သားကိုမချော့ကြတဲ့အပြင် အာဗြဲကြီးနဲ့ ၀ိုင်းအော်ပြီး ပိုလို့တောင် စလို့နောက်လို့ကောင်းနေကြသေးတယ်။\n“ဒီလောက် စတာလေးနဲ့ ငိုစရာလား။မင်း.... ယောက်ျားမဟုတ်ဘူးလား။”\nထူးထူးရဲ့အစ်ကိုက အဲလိုပြောလာရင် သားရင်ထဲ စူးအောင့်နေအောင်နာတယ်။သူ့ကို သားအစိမ်းလိုက် ၀ါးစားပစ်ချင် တယ်။ မျက်ရည်တွေကုိ လက်ဖမိုးနဲ့ခပ်ကြမ်းကြမ်းကို ပွတ်သုတ်ပစ်ပြီး စိမ်းစိမ်းစူးစူးစိုက်ကြည့်ပစ်လုိက်တယ်။\n“အေးလေ........တဆိတ်ရှိ မျက်ရည်ကျဖို့ပဲ။ နင်က အခြောက်လား....ဟုတ်လား”\nသားမျက်လုံးထဲမှာ ပြာမှိုင်းသွားတာပဲ သိတယ်။သားကိုယ်မှာ အသိပြန်ကပ်တော့ လူက ထူပူပြီး တဆတ်ဆတ်တုန်ရင်နေတာပဲ။ ဟိုမောင်နှမနှစ်ယောက်လည်း အလဲလဲ၊ အကွဲကွဲနဲ့ ဘယ်အချိန်ကတည်းက ပြေးရောက်လာကြမှန်းမသိတဲ့ လူကြီးတွေက ထူမထွေးပိုက်ထားရပြီ။ ဒဏ်ရာဗရပွနဲ့မျက်ရည်တွေပေလူးပြီး လူကြီးတွေကို တိုင်ကြတောကြပြီ။\nသူတို့တတွေ အဲလို ငိုကြီးချက်မဖြစ်နေတာတွေ့တော့ သား အရမ်းပျော်တာပဲ။သားမျက်ဝန်းထဲက မျက်ရည်တွေတောင် ဘယ်လို ခမ်းခြောက်ပျောက်ကွယ်သွားကြတယ်မသိဘူး။ ရန်ဖြစ်ရပါ့မလားလို့ သူတို့အဖေ၊အမေတွေက ဆူဆူပူပူ၊ချိုးချိုးဖဲ့ဖဲ့ ပြောနေကြတာကြားနေရပေမယ့် နားထဲဝင်မလာ သလိုပဲ။မေမေ၀ါးခြမ်းနဲ့ ဆက်တိုက်ရိုက်နေလည်း သိသိကြီးနဲ့ပဲ နာရကောင်းမှန်းမသိဘူး။ သားကြောင့် သူတို့တတွေ နာကျင်ငိုယိုကြရတာ မျက်စိထဲကမထွက်ဘူး။ သိပ်ကျေနပ်စရာကောင်းတာပဲ။ ဒါပေမယ့် နောက်နေ့တွေဆိုရင်တော့ သားမှာ အတူတူဆော့ကစားဖို့ အဖေါ်မရှိပြန်ဘူးဆိုတာတွေးမိတော့ ပျင်းစရာ ကြီးပဲ။\n“ကိုကိုဝေလင်း ပြန်ရောက်လာရင် သိပ်ကောင်းမှာပဲ...........”\nထူးထူးတို့မောင်နှမနဲ့ ရန်ဖြစ်ပြီးရင် နှစ်ရက်၊သုံးရက်လောက် မခေါ်မပြောနဲ့ စိတ်ကောက်နေကြပြန်ရော....။ အဲဒီိအခါတွေဆို ဟိုမောင်နှမတွေက အခါတိုင်းထက်ပိုပြီး ချစ်ခင်စည်းလုံးနေကြပြန်ပါတယ်။ သူတို့တတွေ သားမြင်သာ တဲ့နေရာမှာ ရွေးပြီးဆော့ကြတယ်။ သားကြားနိုင်လောက်အောင် အသံတွေမြှင့်ပြီး စကားပြောကြတယ်။ သားလည်း သူတို့အရိပ်မြင်တာနဲ့ ပြန်ခေါ်ချင်နေပြီ။ အတူဝင်ဆော့ချင်ပါပြီ။ အချိန်တန်ရင် သားကပဲ ပြန်စခေါ်ရမှာသေချာ နေပေမယ့် မြန်မြန်ကြီးပြန်ခေါ်ပြောဖို့ကြတော့ သားနှုတ်တုံ့နေသေးတာပေါ့။ (သူတို့ကလည်း သားဘက်က စပြီးပြန်လာအခေါ်ကို အိုက်တင်ခံပြီးစောင့်နေတာ သားသိတာပေါ့.။) သူတို့ဆော့လို့ အရှိန်ရလာပြီ။ ပိုပျော်စရာကောင်းလာပြီဆိုရင်တော့ သားလည်းအရေးမလုပ်ချင်ယောင် ဆောင်နေမိရင်းက ခိုးခိုးကြည့်ပြီး မရိုးမရွဖြစ်နေတော့တာပေါ့။\nလှမ်းခေါ်မိလုလုပေမယ့် သားစိတ်ကို အတင်းထိန်းချုပ်ထားရတယ်။ခြံနောက်ဖက်က ပိတောက်ပင်ကြီးအောက်သွားပြီး တစ်ယောက်တည်းစကားပြောနေလိုက်တာပေါ့။\n“......ကိုကိုရေ၊ မြန်မြန်ပြန်လာခဲ့တော့လေကွာ။ ဒီမှာ ညီတစ်ယောက်တည်းပျင်းလှပြီ။”\n“......မင်းပြန်လာရင် ညီနဲ့ ကုိကိုအတူတူဆော့ကြမယ်လေ။ညီ့မှာမေမေ၀ယ်ပေးထားတဲ့ ကော်သေနပ်ရှိတယ်ကွ။ တို့တတွေ စစ်တိုက်တမ်းဆော့ရအောင်လေ။ကိုကိုက ညီ့သေနတ်ကိုယူပေါ့။စစ်ဗိုလ်ကြီးလုပ်..။ ညီ ကတော့ ပျဉ်ပြားသေနပ်နဲ့လည်း ဆော့လို့ဖြစ်တာပဲ။ ညီက လူဆိုးပဲလုပ်မှာပါ။”\n“......အင်းပါ။ညီက ကိုကို့ကိုပဲ အနိုင်ပေးမှာပါ။ ကိုကိုက ဒိုင်းကနဲပြစ်ပြီး ညီကိုသေဖို့ပြောရင် ညီသေပေး မှာပါ ဟား..ဟား”\nအဲဒီမောင်နှမကို တွေ့ရာခဲသေးသေး တစ်လုံးနဲ့ လှမ်းထုပစ်ခဲ့တယ်။မင်းတို့တတွေ ငါ့ ကိုကိုဝေလင်းပြန်လာမှတွေ့မယ်။\n“ပြန်လာမှာပေါ့ ဆွေလင်းရယ်၊ာဘာလို့ ခဏခဏမေးနေရတာလဲ”\n“အင်း....ရောက်လာမှာပေါ့၊ သူတို့ က ဟိုးအဝေးကြီးမှာ နေကြတာဆိုတော့ မေတို့ဆီ ချက်ချင်းတော့ ဘယ် ရောက်လာနိုင်ပါ့မလဲ”\n“ကိုကို ဝေလင်းက ဘယ်သူတွေနဲ့နေတာလဲမေ”\n“ဘိုးဘိုး၊ ဘွားဘွားတို့နဲ့ နေတာလေ၊ဖေဖေ့ရဲ့ အဖေနဲ့ အမေပေါ့။”\n“နောက်မှပေါ့၊ ကဲ...စကားမများနဲ့ သားလေးရယ်။ တော်ကြာ ဖေဖေပြန်လာတော့မယ်လေ”\nဟုတ်ပါရဲ့။မေမေ့ကို အမေးအမြန်းထူနေတာနဲ့ ဖေဖေ အိမ်ပြန်လာချိန်ကိုတောင်မေ့တော့မလို့။ ဖေဖေကအိမ်အ၀င်ဝေ၇ာက်တာနဲ့ သားနာမည်ကုိပဲ တကြော်ကြော်ခေါ်လာလိမ့်ဦးမှာသေချာပေမယ့် သားဖေဖေ့ကို နှုတ်မဆက်ချင်ဘူး။ဖေဖေ့ကိုယ်က ချွေးနံ့၊အရက်နံ့တွေနဲ့ ချဉ်စူး နံစော်နေတာမို့ သားကဖေဖေ့အနားမကပ်ချင်ဘူး။သားကိုနမ်းလာပြန်ရင် လည်း သူ့နှုတ်ခမ်းမွှေးကြမ်းကြမ်းကြီးတွေက စူးတယ်။နာလို့အော်မိ၊ ရုန်းမ်ိပြန်ရင်လည်း သားအရိုက်ခံထိဦးမှာ။\nအိပ်ယာက နေမြင့်မှ ထလေ့ရှိတဲ့ဖေဖေက မျက်နှာသစ်၊ အ၀တ်အစားလဲပြီးတာနဲ့အပြင်ထွက်တော့တာပဲ။ အိမ်ကမထွက်ခင် မေမေနဲ့သားကုိ နမ်းမွှေးနှုတ်ဆက်ဖို့တော့ သတိရတတ်ပါသေးတယ်။ ပြီး......တစ်နေကုန်အိမ်ပြန်မကပ်တော့ပဲ အချိန်လွန်၊ညဉ့်နက်မှ အိမ်တံခါးကို ခြေကန်ဖွင့်ဝင်လာတတ်တယ်။ မေမေကနံဘေးဝန်းကျင်ကို အားနာလို့ တိုးတိုးကြိတ်ကြိတ်ဖျောင်းဖျမိရင် ပိုဆိုးတယ်။\nဖေဖေ ဘယ်လောက်မူးမူး ၊ သားကိုတော့ ဘယ်တော့မှ မမေ့ဘူး။\n“အိပ်ပြီပေါ့။ ညဉ့်ပဲ နက်လှပြီ.....”\nသား အိပ်မပျော်သေးတာ မေမေသိတယ်။ ဖေဖေကလည်း ရိပ်မိနေပုံပဲ။\nနှုတ်ကပြောပြီးတဒိုင်းဒိုင်းမြည်အောင် ကိုယ်တိုင်အိပ်ယာထဲ လှမ်းဝင်လာခဲ့တော့တာ။ စောင်ခေါင်းမြိးခြုံအောက်မှာ သားချွေးပြန်နေတယ်။\n“ကို၊ မနှိုးပါနဲ့ကွယ်။ ကလေး အိပ်ပါစေ”\n“ဘာ...၊အဖေတစ်ယောက်လုံးအိမ်ပြန်ရောက်တာတောင် ထွကိတွေကဖေါ်မရဘူး။ ဒီကောင် ဘာကောင်လဲ။ ဟေ့ ဆွေလင်း.....ထစမ်း ၊ဖျန်း.........”\nသား“အားကနဲ” လန့်အော်မိပြီး ချက်ချင်းထ ထိုင်မိတော့တာပဲ။\nသူဝယ်လာတဲ့မုန့်တွေ အတင်းစားစေပြန်တာပဲ။ သား စားချင်စိတ်မရှိလည်းပဲ ဇွတ်မြိုချရတော့တယ်။မဟုတ်ရင်......\nနားရင်းတီးတာ ခံရပြန်ရော..........။ဖေဖေက စိတ်ညစ်စရာကောင်းတယ်လို့ သား ခဏခဏ တွေးမိတယ်။\nမေးခွန်းတွေနဲ့ အသက်ရှူကျပ်အောင်လည်း လုပ်တတ်သေးတယ်။ ကောင်းပေကောင်းရဲ့ ပြောနေလျက်ကသား... အပြုအမူ၊ စကားတစ်ခွန်းကို အထအနကောက်ပြီး ထရိုက်တတ်သေးတာ။\n“........ဒါပေမယ့် သားတစ်ယောက်ပါ အမေ..........၊အမေတစ်ခု၊သားတစ်ခုမို့ သာပဲလေ...........”\nအဲဒီသီချင်းကို သားဆိုခဲ့မိတာ နံနက်ခင်း၊ အဖေအပြင်မထွက်မီ ကြားသွားခဲ့တာပေါ့။နံနက်တုန်းကတော့ ကောင်းပြီကောင်းရဲ့ ခပ်ပြုံးပြုံးထွက်သွားလေတဲ့အဖေဟာ ည အိမ်ပြန်အရောက်မှာတော့..........\n“အဲဒီ နိမိတ်မရှိတဲ့ သီချင်းကို မင်း ဘယ်ကရလာတာလဲ။ မင်းက ငါ့ကို သေစေချင်နေတာလား။ ဟုတ်လား........”\nသား တွေးနေမိတယ်။ ဖေဖေကို သေတော့ မသေစေချင်ပါဘူး။ ဒါပေမယ့် ကိုကိုဝေလင်းလို အဝေးကြိးကို အကြာကြီးထွက်သွားစေ ချင်မိတယ်။ဘိုးဘိုး၊ဘွားဘွားတို့က ဖေဖေနဲ့ ကိုကိုဝေလင်းကို ပြန်လဲပေးရင် ကောင်းမှာပဲနော်။\nနောက်နေ့ကျတော့ သား ရောက်နေကျ ပိတောက်ပင်ကြီးအောက်မှာ ဘိုးဘိုးနဲ့ ဘွားဘွားတို့ဆီလှမ်းပြောလိုက်မိသေးတယ်။\n“ဘိုးဘိုးနဲ့ ဘွားဘွား...ကိုကိုဝေလင်းကို သားဆီပြန်ပို့ပေးပါနော်။ဖေဖေ့ကိုပဲ ခေါ်ထားလိုက်ပါ။”\n“ရန်မရိပ်ငြိမ်”သို့ ကလျာလင်း အချစ်ဆုံးသူငယ်ချင်းတစ်ယောက်အဖြစ် ကျွန်မ တစ်ကြိမ်သာ ရောက်ခဲ့ဖူးပါသည်။ ငှာနတစ်ခုမှ ဦးစီးအရာရှိတစ်ဦးဧသမီးဖြစ်သောကျွန်မသည် ရန်မခရိပ်ငြိမ်သို့ စတင်ခြေချမိချိန်မှစကာ မိမိကိုယ်ကို သေးငယ်သွားတော့သလို ခံစားခဲ့ရသည်။ သစ်ပင်၊ ပန်းမာလ်တို့ဖြင့်ဝေဆာမြိုင်ဆိုင်လှသော ခြံဝန်းကျယ်ကြီးအလည်မှာ ခေတ်မမီတော့သော်လည်း ဟိန်းမားခန့်ထည်ဆဲတိုက်ကြီးက ဟီးထလို့နေသည်။ ထိုနေရာမှာ ရန်မခဧ အရှင်သခင်ဘွားဘွားနှင့် အခြွေအရံများနေထိုင်ကြပါသည်။ဘွားဘွား ၏သားသမီးများက ရန်မခတိုက်ကြီးဧခြေရင်းဘက်မှာ ထိုတိုက်ကြီးဘက်သို့မျက်နှာမူလျက် ပုံစံတူ အစီအရီ လုံးချင်းတိုက် တစ်လုံးစီနှင့်ဖြစ်သည်။\n“ဟဲ့ ဒီပုံစံတူလေးတွေက လေးလုံးတောင်မှနော်။ နင့် အဖေတို့က မောင်နှမ သုံးယောက်တည်းရှိတာဆို။ ကျန်တဲ့တစ်လုံးက ဘယ်သူ့အတွက်လဲ။”\nစပ်စုတတ်သော ထိုသူငယ်ချင်း၏ အမေးကို ကလျာက မကြားဟန်ပြုနေခဲ့လေသည်။\nကလျာ ဖေဖေနှင့် မေမေတို့က အပြုံးရိပ်၇ိပ်ဖြင့်ကြိုဆိုခဲ့ကြသော်လည်း ထိုအပြုံးတို့တွင် ဖေါ်ရွေနှစ်လိုမှုအချိုးအစား နည်းပါးလွန်းလှသည်ဟု ကျွန်မခံစားမ်ိလေသည်။\nကလျာတို့ အိမ်မှအပြန်တွင် ကလျာကလွဲလျှင် သူ့မိသားစုသည် ခင်စရာမကောင်းဟု တိတ်တခုိးမှတ်ချက်ပြုကာ နောက်တစ်ကြိမ် ထပ်မရောက်ဖြစ်တော့။ ကလျာကအလည် ဖိတ်လာခဲ့လျှင်တောင် ဇွတ်ကြီးအကြောင်းရှာပြကာ ကျွန်မရှောင်လေ့မြဲ။\nကျောင်းမှာနေ့စဉ်တွေ့နေရသော ကလျာ့မောင်လေးသည် ကျွန်မတို့ထက် အသက်များစွာ ကွာသော်လည်းကလေးနှင့် မလိုက်သော ကြွစောင်းစောင်းဂျစ်ကန်ကန်ကလေးမို့ ကလျာကိုယ်တိုင်က ကြည့်မရခဲ့ပါ။\nအထူးသဖြင့်တော့ ကလျာ့ အစ်ကို ကိုတေဇာလင်းဖြစ်သည်။ တက္ကသိုလ်ကျောင်းသားအဖြစ် သိထားသောကိုတေဇာဟ အကြည့်၊ အပြုံးများကို ကျွန်မ မနှစ်မြို့ပါ။ မိန်းကလေးတစ်ယောက်အား အရောင်မပါပဲ ဖြူဖြူစင်စင် တစ်ခါတလေတောင် မတွေးမကြံခဲ့စဖူးဟု ထင်ရသည်။ ထို့ပြင် ရန်မခမိသားစုဝင်တိုင်းသည် အပြန်အလှန် အကျွမ်းတ၀င် ၊ရင်းနှီးခင်မင်ဖို့ရန် ၀န်လေးလွန်းလှသလို စိတ်ကထင်နေမိသည်။\nကျွန်မတို့ဆယ်တန်းအောင်သောနှစ်မှာ ဆွေလင်းတို့မိသားစု ရန်မခရိပ်ငြိမ်သို့ ရောက်ရှိခဲ့ကြတာ ကလျာ့ စကားများအရ သိနှင့် နေခဲ့ပါသည်။ ကလျာ့ဖေဖေမှာ အမှန်တော့ မောင်နှမလေးယောက် ရှိနေခဲ့တာဖြစ်လေသည်။ ဘွားဘွားက သားသမီးလေးလောက်စလုံး၏ အိမ်ထောင်ရေးကို ကိုယ်တိုင်စိတ်ကြိုက်စီမံခန့်ခွဲမည်စိတ်ကူးကာ တိုက်လေးလုံးကို ပုံစံတူစိတ်တိုင်းကျဆောက်လုပ်စေခဲ့သတဲ့။ တကယ်တန်းမှာလည်း ဘွားဘွားဧ သားသမီးများက ဘွားဘွားစိတ်ကျေနပ်လောက်စရာ သြဇာတည်ခဲ့ကြသည်သာဖြစ်ပါသည်။ အင်း.......ဆွေလင်း၏ မိခင်ကလွဲလျှင်ပေါ့။\nဆွေလင်း၏ဖခင်မှာ ပုံမှန်အခြေအနေမှာ စ်ိတ်ထားနှလုံးကောင်းမွန်သူ ၊ အပေါင်းအသင်း ပတ်ဝန်းကျင်းကြားမှာတည်ကြည်ဖြောင့် မတ်သူ၊ တဖက်သားအပေါ် အနစ်နာခံ ကူညီတတ်သူရယ်လို့ ကောင်းသတင်းကျော်စောသော်လည်း သူ မူးပြီဆိုလျှင်တော့သူ၏ဆိုးမျိုးသည်း ညည်းကို ဘယ်သူမှမခံလိုကြပါ။ ဒါပေမယ့် သူ၏အချိန်အတော်များများကိုလည်း မူးယစ်ခြင်းကသာပိုင်ဆိုင်ထားပြန်ရာ ဆွေလင်းတို့မိခင် ကံဆိုးဖို့သာ ဖြစ်လာခဲ့တော့သည်။\nချစ်သူအပေါ် ချစ်သောစိတ်တစ်ခုတည်းဖြင့် အသိုင်းအ၀ိုင်းတစ်ခုလုံးကို စွန့်လျွှတ်ရဲခဲ့သော ဆွေလင်းမိခင်ဧ သတ္တိကိုလည်း အံ့သြ မဆုံးဖြစ်ရသည်။ တစ်သက်လုံးမိဘအလိုကျလိမ္မာခဲ့လေသော သမီးအမွန်သည် တစ်ကြိမ်ဆို....ဆိုသလောက် ရင်ခွင်ကိုခြေစုံကန်လေသောအခါ မာနကြီးလွန်းလှသောဘွားဘွားခမျာ ဆွေ့ဆွေ့ခုန်မတတ်အထိနာခဲ့ရပါသည်။\nဆွေလင်း၏ မိခင်အား သားသမီးစာရင်းမှ အပြီးအပိုင် ထုတ်ပယ်ထားခဲ့တာ ဆွေလင်းအသက်တမျှ မကတော့ပြီ။\nဒါပေမယ့် အချိန်တော့လည်း ဆွေလင်းတို့သားအမိတတွေ ရန်မခအိမ်ရိပ်ကို ပြန်လည်ခိုလှုံ ကြရပြန်သည်ပင်။ဒါပေမယ့်..........\n“မိုက်ဇာတ် သိမ်းသွားပြီဆိုလို့ တစ်မီးငြိမ်းမလားမှတ်ပါတယ်။ အဆွယ်အပွားကထားခဲ့ရသေးတယ်လေ။ သင်းသွေးပါတဲ့ဟာကလေးကရော ဘာထူးဦးမှာလဲ။ ဘမျိုးဘိုးတူလာဦးမှာပေါ့။”\nဆွေလင်းခြောက်တန်းနှစ် အရောက်မှာ သူ့အားstudy guideပေးရန် ကျွန်မကို စတင် ကမ်းလှမ်းခဲ့စဉ်က ဘွားဘွား၏ စကားများဖြစ်ပါသည်။ တကယ်တမ်းမှာတော့ ဆွေလင်းက ဘွားဘွားပြောသလို လူဆိုးလေးမဟုတ်ရှာသလိုဘွားဘွားသည်လည်း ဆွေလင်းအား နှုတ်စကားတို့နှင့် ဆန့်ကျင်စွာ ဥပက္ခာမပြုရက်ခဲ့တာ ကျွန်မရိပ်မိနားလည်နေပါသည်။\n“အမြင်မတော်တာတွေ့ရင် ဆုံးမပါ ဆရာမရယ်။အပ်ပါတယ်။ မလိမ္မာလို့ကတော့ ကျုပ်က အမေရော၊သားရော အိမ်ပေါ်မှာ မထားဘူး။ ရိုက်ချမှာ..........”\nဘေးအမြင်မှာတောင် နားထဲနင့်နေစေမည့်စကားကို ဘွားဘွားက ဆွေလင်းတို့သားအမိအတွက် သီးသန့်ကို သုံးစွဲပြောဆိုနေတာဖြစ်သည်။ ဆွေလင်းတို့သားအမိမြင်လျှင် စိတ်အနာတွေအသစ်ဖြစ်ကာ တဖျစ်တောက်တောက် မြည်တွန်လေ့မြဲမို့ ဆွေလင်းက ဘွားဘွားကိုရှောင်ကာ အခန်းအောင်းနေ လေ့ရှိပါသည်။ ထိုအခါဆွေလင်းကိုမမြင်လျှင် နေမထိသော ကိုယ့်ကိုယ် ကိုယ်သတိမပြုမိခင်အခေါ်လွှတ်ကာ မြည်တွန်ဆူပူပြန်တော့သည်။\nရန်မခ၏ သြဇာအတည်ဆုံး ဘွားဘွားကမှ မျက်နှာသာမပေးဘူးဆိုတော့ ကျန်အရိပ်ခိုသူအချင်းချင်းက ဆိုစရာမရှိတော့ပြီ။ ဆွေလင်းမို့နာမည် ကြားလျှင်တောင် ရန်မခတစ်ခြံလုံးက ၀ိုင်းဝန်းနိုင်စားဖို့သာ တွေးမိတော့သည်အထိဖြစ်သည်။ ရန်မခသို့ ကျွန်မ ရောက်ရှိခဲ့ရသည်မှာလည်း ထိုဆွေလင်းအား ၀ိုင်းပယ်ကြသော အကြောင်းရင်းကြောင့်ပင်ဖြစ်သည်။ဆွေလင်းနှင့်အတန်းတူ မောင်နှမ၀မ်းကွဲသုံးယေက် စာသင်ဝိုင်းတစ်ဝိုင်းပြုလုပ်ရန် ဘယ်သူကမှ လက်မခံလိုခဲ့ကြပေ။\nဆွေမျိုရင်းချာများကြားမှာ ခုလိုစိတ်ဝမ်းကွဲပြားနေတဲ့ အဖြစ်အပေါ် ဘွားဘွားအမြင်မတော်သော် ၊ သဘောမတွေ့သော်လည်း ဆွေလင်းတို့သားအမိ ဘက်မှ ကွယ်ကာပြောဆိုပေးရာ ရောက်မှာစိုးသောကြောင့် နှုတ်တုံ့နေမိသည်။\n“ဘယ်သူနဲ့မှ မရောရတော့လည်း ကောင်းတာပဲ။မင်း...သူတို့အားလုံးထက်ပုိတော်အောင်ကြိုးစား”\nအသံတုန်တုန်ကိုထိန်းရင်း ဝေ့ခနဲ ၀ဲတက်လာသော မျက်ရည်တို့ကို မျက်နှာပင့်မောကာ မျ့က်တောင်တဖျတ်ဖျတ် ခတ်ထုတ်ပစ်နေသေးသည်။ ပြီး ...ခပ်တိုးတိုးဆိုသေးသည်မှာ...\n“မြေးချင်းအတူတူပါပဲဆရာမရယ်။ဒါပေမယ့် သူ့ကုိတော့ ပိုဂရုစိုက်ပေးပါ”\nဆွေလင်း၏ ထူးခြားချက်မှာ အမြဲတွေးတွေးငေးငေးဖြင့် နွမ်းမှိုင်ငြိမ်သက်လွန်းခြင်းပဲဖြစ်သည်။ စာသင်ချိန်မှာတော့ စူးစူးစိုက်စိုက် စိတ်ဝင်တစားရှိတတ်ပါသည်။ ဥာဏ်လည်း အလွန်ကောင်းပါသည်။ ထိုးထွင်းသိမြင်သော အမြော်အမြင်မျိုးလည်း သူ့စရိုက်သဘာဝမှာ ပေါ်လွင်သည်။ ဆွေလင်းအဖို့ ရန်မခတို့ကို ရှောင်ဖယ်ရန် နည်းလမ်းမှာလည်း အခန်းအောင်း၍စာအော်ကျက်နေခြင်း၊ အတွက်ပုစ္ဆာတစ်ခုဖြင့် အလုပ်ရှုပ် နေခြင်းသာဖြစ်သည်။\nဒါပေမယ့် တခါတရံ ကျွန်မရှင်းပြနေသော သင်္ခန်းစာတစ်ခုကို ခေါင်းကြီးအောက်စိုက်ကာနားထောင်နေရင်း မျက်ရည်တွေ စာရွက်ပေါ်တဖေါက်ဖေါက်ကျလာလေမှ ကျွန်မ အထိတ်တလန့်ဖြစ်ရတာတွေ ရှိသေးသည်။\nတခါတရံ သူ၏ ၀မ်းကွဲမောင်နှမ၊ညီအစ်ကိုများက မတူမတနသလို နှိမ်ချစော်ကားလိုက်ကြလို့ ဆိုတာတွေလည်း ကြားရတတ်သေးသည်။\nကျွန်မရန်မခမှာ ဆွေလင်းကိုစာသင်နေသော သုံးနှစ်အတွင်းမှာ ဆွေလင်း၏ မိခင်ကိုမြင်တွေ့ရခဲလှပါသည်။ သူမသည် ရန်မခရိပ်ငြိမ်သုိ့ ရောက်ပြီးကတည်းကတရှောင်ရှောင် နေထိုင်မကောင်းဖြစ်နေတတ်သည်။\nတခါတော့ သူ၏ မေမေ အတော်နေမကောင်းဟုဆိုကာ ဆွေလင်း ရှိုက်ကြီးတငင်ငိုလေသောကြောင့် ကျွန်မ သူ၏မိခင်ထံ လူနာသတင်းမေး ရောက်ခဲ့ရပါသည်။\nအန်တီ ဒေါ်ခင်မေလတ်မှာ ဖြူရော်ရော် ပိန်ပါးကာလှပ်လှပ်ယဲ့ယဲ့ကလေးသာ ရှိလေသည်။\n“မေမေဆူတာပြောတာ အန်တီ ခံနိုင်ပါတယ်၊။ အငယ်တွေကအစ တနွယ်ငင်တစင်ပါ အားလုံးကအရိုသေတန်ကြတာ၊ လူရာမသွင်းတာကျတော့ ခံပြင်းလို့မဆုံးဘူး။အံလည်းသြမိတယ်...”\nတိုးသဲ့သောလေသံမှာပင် မာနရိပ်ကလေး အထင်းသား။ သူမသည်လည်း ရန်မခရိပ်ငြိမ်မှ မာနမင်းသမီးတစ်ယောက်အဖြစ် လျှမ်းလျှမ်းတောက်ခဲ့ပေလိမ့်မည်။\n“ဒီကိုပြန်လာတာ ကိုယ့်အတွက်မဟုတ်ဘူးဆရာမ။ ဆွေလင်းရဲ့ရှေ့ရေးအတွက်ပါ။ ဒါပေမယ့် ကျွန်မစိတ်ကူးတွေမှားသွားပြီ ထင်ပါရဲ့။ ဆွေလင်းခမျာ တစ်နေ့မှစိတ်မချမ်းသာခဲ့ရပါဘူး။ ဆွေမျိုးတွေကြားပြန်ရောက်မှပဲ သူစိမ်းတွေကြားမှာထက် စိတ်ကျဉ်းကျပ် ပင်ပမ်းဆင်းရဲရတော့တာ...........”\n“သူ့အဘွားက ပစ်ပစ်ခါခါလုပ်မှာမဟုတ်ဘူးလို့တော့ အန်တီအကြွင်းမဲ့ယုံကြည်ပါတယ်။ဒါပေမယ့် အန်တီသာမရှိတော့ရင်ဆိုပြီး ဒီသားလေးကို စိတ်မချနိုင်ဘူး ဆရာမရယ်”\nချိုင့်ခွက်မျက်ဝန်းများမှ စိမ့်အိုင်ပြည့်လျှမ်းလာသော သူမ၏မျက်ရည်များကို ကျွန်မ မမေ့ရက်ခဲ့ပေ။\nသူ့မိခင် ရုတ်တရက်ဆုံးပါးသွားခြင်းက ဆွေလင်းအား အတော်အထိနာစေခဲ့ပါသည်။ ဆွေလင်းသည်အိပ်ယာထဲမှာ တစ်ပါတ်ခန့်လဲသွားရ တော့သည်။ အစားအသောက်လည်းမ၀င်။ ချော့မော့ကျွေးလုိ့မရ။ အိပ်ယာပေါ်မှာပဲ တခွေခွေ၊တညိုးငယ်ငယ် နေလေတော့သည်။ ညပိုင်းတွေမှာ မအိပ်ပဲတစ်ယောက်တည်း တတွတ်တွတ်ဆိုနေတတ်သေးသည်ဟု အိမ်အကူမိန်းမကြီးတစ်ယောက်က ပြန်ပြောသဖြင့်သိရသည်။ ကျွန်မ ပြန်မေးတော့....\nသူနာလန်ထလာခဲ့ပြီးနောက်မှာတော့ ဟိုအရင်ကထက်ပင် ကြည်လင်ရွှင်လန်းနေပြန်သေးသောကြောင့် ထူးခြားမှုကို သတိပြုမိ၊ အံ့သြတကြီး ဖြစ်မိရပြန်သည်။\nသူ ပြုံးလျှက်သာ ခေါင်းခါပြသည်။\nတစ်နေ့.....ကျွန်မ သူတို့အိမ်သို့ စာသင်ရန်အရောက်၊ ဘွားဘွားက ဆွေလင်းအား ဆူဆူပူပူပြုနေတာနှင့်ကြုံရပြန်သည်။\n“ဇေယျာတို့နဲ့ သုံးယောက် တစ်ယောက် ဖိုက်တင်ချကြတာ ဘွားဘွားသိသွားလို့”\n“သားမဟုတ်ဘူးဆရာမ။ ဟိုကောင်တွေရသွားတာ။ သား ဘယ်လိုလုပ်လိုက်မိမှန်းတောင်မသိပါဘူး။ အာလူးသီးတဲ့လူနဲ့။ ဒူးပြဲတဲ့လူနဲ့.....”\nကျွန်မတလျှောက်လုံးသိလာတဲ့ ကြောက်ဆုတ်ဆုတ်၊ ရွံ့တွန့်တွန့်ဆွေလင်းကြောင့် ဟိုကလေးတွေအနာတရဖြစ်ကုန်ကြရတာ ကျွန်မ ကိုယ့်နားတောင် ကိုယ်မယုံချင်။\n“ဘဘနဲ့ ကြီးကြီးတို့ရော၊ လေးလေးတို့တွေပါ အမျိုးတွေ တတ်နဲ့ချီပြီးသားကို သတ်ဖို့လာကြတာ....။ဘွားဘွားသာ မရှိရင် သားတော့သေပြီ။”\nဘုရား...။ ဒါပေမယ့် ဆွေလင်းကတော့အေးဆေးနေမြဲပင်။\n“နောက်တစ်ခါ ရန်မဖြစ်ပါနဲ့ဆွေလင်းရယ်။ ဆရာမပြောတာ နားထောင်နော်”\n“သားကတော့ စမဖြစ်ပါဘူး။ သူတို့က အလကားနေရင်းလည်း လာလာစနေကြတာ...”\n“သား ရှောင်လို့မ ရဘူး ဆရာမ။ လူကြီးတေါကို ပြန်တိုင်လို့လည်းမရဘူး၊။ သူတို့ကိုယ်တိုင်က မြှောက်ပေးနေကြတာ တောင်ဖြစ်နိုင်တယ်။။ သားကတော့ ဘွားဘွားရိုက်ချင်လည်းရိုက်ပစေ၊ ပြန်ချတော့မှာပဲ”\n“ဟဲ့ ........... ”\nဆွေလင်းမှာ ဘယ်အချိန်က ဘယ်လိုသတ္တိတွေဝင်ရောက်လာခဲ့သလဲ။\n“ကိုကို ဝေလင်းကပြောတယ်။ ပြန်မချရင် စကြောက်တဲ့။ပြန်သာတီး၊ဦီးအောင်ဆော် တဲ့ ။ သားကိုထိရင် သူပါ ၀င်ကူပေးမယ်တဲ့။”\nကိုကိုဝေလင်း...........။ ထိုအမည်ကို ကျွန်မ တခါမှ မကြားဖူးခဲ့ပါ။\n“ဘယ်က ကိုကို ဝေလင်းလဲ”\n``သားရဲ့အမြွာ အစ်ကိုလေ။ ငယ်ငယ်လေးထဲက ဖေဖေ့ဘက်က ဘိုးဘိုး၊ဘွားဘွားတို့နဲ့သွားနေတာ...။ဒီက ဘွားဘွားကို ပြန်မပြောနဲ့နော်။ဘွားဘွားကြိုက်မှာမဟုတ်ဘူး”\n``ကိုကို ဝေလင်းက သားလိုမဟုတ်ဘူး။ သတ္တိသိပ်ကောင်းတယ်။သားလည်းသူ့လို သတ္တိမျိုး ရှိချင်တယ် ဆရာမ။ သူကပြောတယ်။သတ္တိရှိချင်ရင် ပြန်ချတဲ့။ သားက ပြန်ချတော့မယ်”\n“နေဦး မင်းက သူနဲ့ ဘယ်မှာတွေ့တာတုန်း”\n“ကျောင်းမှာ........၊ ကိုကိုဝေလင်းက သားကို ကျောင်းမှာ လာတွေ့တာ။”\n“ကြာလှပြီ။ ဟိုအရင်တုန်းကတော့ အကြာကြီးနေမှ တစ်ခေါက်လာတွေ့တာ။ မေမေဆုံးပြီးနောက်တော့ ခဏခဏ လာတယ်။”\nခပ်ပြုံးပြုံးပြောနေတဲ့ ဆွေလင်းရဲ့ ပိုင်နိုင်သေချာဟန်မျိုး ယခုတစ်ကြိမ်သာ မြင်တွေ့ဖူးသည်မို့ ကျွန်မ ငေးခနဲတောင် ဖြစ်ရသည်။\nအဲဒီနေ့က ရန်မခသို့ ကျွန်မရောက်သွားချိန်မှာ ဆွေလင်းကျောင်းကပြန်ရောက်မလာသေးပေ။ သူ ဒီနေ့ ကျောင်းဆင်းနောက်ကျမည့် အကြောင်း ကျွန်မကိုကြိုတင်ပြောမထားခဲ့ပါ။\nပူပန်တတ်သော ဘွားဘွားကတော့ သူမ၏ သောကတို့ကိုတဖျစ်တောက်တောက် မြည်တွန်ရေရွတ်ခြင်းဖြင့် ပုံဖေါ်နေပါသည်။ ဘွားဘွားသည် စိတ်မာန်ကြီးသောလူကြီးပီပီ ဆွေလင်း အိမ်ပြန်နောက်ကျသော အပြစ်ကိုပုံကြီးချဲ့ကားရင်း ဆွေလင်း၏ အဖေအမေတို့အပေါ် အခဲမကျေနိုင်သေးသောအနာ ဟောင်းများကိုပါ ဇာတ်ကြောင်းပြန်နေတော့တာမို့ ကျွန်မဆွေလင်း၏စာကြည့်ခန်းက စောင့်နေတာ ပိုကောင်းမည်ဟု ဆုံးဖြတ်လိုက်မိသည်။\nစာကြည့်ခန် တံခါးကို ဆွဲအဖွင့်..ကျွန်မ ထိတ်ခနဲလန့်သွားရပါသည်။\nအရေးမထားဟန် ပေါ့ပါးသော သူ့အကြည့်အပြုံးတို့ကို ကျွန်မ မကြိုက်ပါ။\n“ရပါတယ်ကိုတေဇာ။ ကျွန်မ ဆွေလင်းကို အပြင်ကပဲ ပြန်စောင့်ပါမယ်။”\nသူ ကျွန်မရှေ့ကို လှစ်ခနဲ ရောက်လာခဲ့လိမ့်မည်ဟု ကြိုတင်တွေးမထားမိတာ ကျွန်မ၏ ပေါ့လျော့မှုပဲဖြစ်သည်။\n“နေပါဦး သီရိရာ၊ ကိုယ် မင်းကို စကားနည်းနည်းလောက် ပြောချင်လို့ပါ”\n“ပြောစရာရှိတာ ဧည့်ခန်းထဲမှာပဲ ပြောကြတာပေါ့ ကိုတေဇာ”\nပိတ်ရပ်ထားသောသူ့ကို ကွေ့ရှောင်ကာ ကျွန်မ လှမ်းထွက်ရန်ပြင်သည်။\n“ဒါ ဘာလုပ်တာလဲ ကိုတေဇာ”\nကျွန်မ ထောင်းခနဲ ဒေါသ ထွက်လာသော်လည်း ခပ်ကြိတ်ကြိတ်သာ ပြောဖြစ်သည်။ ဆုတ်ဆွဲထားသောလက်အစုံကို အနည်းငယ်ဖြေလျော့ပေးရုံသာမို့ ကျွန်မ ကျိတ်ရုန်းသော်လည်း မလွတ်သာ။\n“ကိုတေဇာ ကျွန်င်္မကို လွှတ်လို့ ပြောနေတယ်နော်”\nကျွန်မ အတော်ဒေါသ မွှန်နေပြီ။ထိုစဉ်.....\n“ဟာ..ဆရာမ၊ ဟင် ...ကိုတေဇာ.......´´\nကျွန်မကျောင်းသား၏ရှေ့မှာ ခုလို မဖွယ်မရာ အခြေအနေမျိုးနှင့် လာရင်ဆိုင်ရတာမို့ ဆူဝေလာသောဒေါသဖြင့် ကျွန်မအားကုန်သုံးကာ ဆောင့်ရုန်းပစ်လိုက်သည်။ မျက်ရည်တွေ ၀ဲခနဲ ဝေ့တက်လာကြပြီ။\n“ကိုတေဇာ ဆရာမကို လွှတ်လိုက်တော့လေ”\nဆွေလင်းက ကိုတေဇာ့ကိုတော့ အရွယ်ချင်းလည်းကွာကာ နဂိုကတည်းက ခပ်ရှိန်ရှိန်မို့ မယုတ်မလွန်ဝင်ပြောသည်။\nကိုတေဇာ့မျက်နှာ သပြေမှည့်ရောင်ညိုလေသည်။ ဆွေလင်းမျက်နှာလည်း ရဲရဲနီနေတော့ပြီ။\n“ကိုတေဇာ၊ သား ဘွားဘွားနဲ့ပြန်တိုင်မှာနော်“\nကိုတေဇာနှုတ်မှဖရုဿဝါစာတွေမဆုံးလိုက်နိုင်။ ကျွန်မတို့နှစ်ယောက်ကြားသို့ ဆွေလင်းလွှားခနဲ ခုန်အုပ်ဝင်ရောက်လာပုံက လေလိုလျှင်မြန် လွန်းလှသည်။ ကိုတေဇာ အားခနဲ အော်လျက်ပုံလျက်လဲသွားသည်။ မျက်နှာပေါ်မှာသွေးနီနီတို့ ဖြာခနဲ။ သူ့လက်မှလွတ်မြောက်သွားသော ကျွန်မသည် နောက်သို့ တစ်ချက်ခုန်ရှောင်လိုက်မိကာ....\nဆွေလင်းက မရပ်ပဲ ကိုတေဇာ ရင်ဘတ်ပေါ်ခွစီးကာ ကော်လာစ နှစ်ဘက်ကို စုကိုင်ဆွဲညှစ်နေပြန်သည်။\n၇န်မခ နယ်မြေမှာ ကျွန်မ၏ သံကုန်သံပြာ အော်ဟစ်သံတွေ ညံသွားတော့သည်။ အုန်းတသဲသဲ ဆူဆဲအော်ဟစ်သံတွေကြားမှာ ဆွေလင်းရော.....။ ဆွေလင်းအတွက်ပူပန်ဖို့ ကျွန်မ သတိရတော့ သူ့ကိုမမြင်ရ၊ ဆွေလင်းရေ......။\nကိုတေဇာ၏ ဦးခေါင်းကို သူထုချလိုက်သော သစ်သားပန်းပု ၇ုပ်က သူ့နံဘေးမှာလဲလျက်။\n“ဆွေလင်း ဟေ့ကောင်။ မင်းဒီနေ့ အသေပဲ”\nရန်မခ အုပ်စု၏ တစ်ယောက်တစ်ပေါက် ဆဲဆိုကြိမ်းမောင်းသံတွေကြားမှာ ဟိန်းခနဲ ရယ်မောခနဲ့သံ။ဘုရားရေ....။အဲဒါ ဆွေလင်းလား....။\n“ဟား....ဟား....ခင်ဗျားတို့နိုင်ချင်တိုင် နိုင်လို့ရတဲ့ ဆွေလင်း မရှိဘူး ။ကျုပ်နာမည် ဝေလင်း၊ ဆွေလင်းရဲ့ အစ်ကို ဝေလင်း....”\n“လာ...ကပ်ရဲကောင် ကပ်လာကြည့်။ အသက်ချင်း လဲပြစ်မယ်”\n“မခေါ်နဲ့။ ကျုပ် ဆွေလင်းမဟုတ်ဘူးဆို”\nဟင့်အင်း။ သူ ဆွေလင်းပါ။ ကျွန်မသိတယ်။ ကျွန်မ မသိနိုင်တာက ၇ုတ်တရက်ကြီး ခက်ထန်ရိုင်းကြမ်းသွားတဲ့ သူ့အပြုအမူတွေ....။\nဘွားဘွားနှင့် ကျွန်မ ကြိုတင်တိုင်ပင်ထားသည့်အလား သူ့အနားရောက်သွားတော့....\nဘွားအသံတုန်ခိုက်ကာမျက်ရည်ဖြိုင်ကျလာတာကို ငေးခနဲတွေဝေသွားသလို သူမင်သက်နေဆဲ......။ ဘွားကဇွတ်ကြီးပင် သူ့ထံပြေးဝင်ကာ သိုင်းအဖက်၊ ဆွေလင်းတစ်ယောက်ကျောက်ဆစ်တစ်ရုပ်လို တောင့်တင်းအေးစက်နေတော့ပြီ။\nအမှန်အတိုင်းဝန်ခံရရင် ညီ နည်းနည်းတော့ ကြောက်နေမိသေးတယ်ကိုကို။\nဒါပေမယ့် အရေးအကြောင်းကြုံလာရင် မင်းရောက်လာမှာပဲဆိုတာ ယုံကြည်ထားတော့ အေးဆေးပဲ။\nခုဆိုရင်ညီံကို လေကျယ်နေကျ ရန်မခညီနောင်တွေအကုန်လုံး ညီ့ကို ဖြုံနေကြပြီ ဟား.....ဟား....။ သူတို့ရဲ့ ဆရာကြီး ကိုတေဇာ တစ်ယောက် လည်းခေါင်းပေါင်းအဖွေးသားနဲ့ကြိတ်မနိုင်ခဲမရဖြစ်နေပေမယ့် မလှုပ်ရဲရှာဘူး။ ညီကိုထိရင် ရန်မခကနေခေါင်းနဲ့ဆင်းရမယ်လို့ အားလုံးကို ဘွားဘွားက တစ်ချက် လွှတ်အမိန့်ထုတ်ထားလိုက်ပြီလေ။ဒီလိုဆိုတော့ ဘွားဘွားက သားကိုချစ်လို့နေမှာပေါ့နော်။\nသားဘက်မှာ ဘွားဘွားနဲ့ ဆရာမ ၇ှိနေဦးမယ်ဆိုရင်တော့ ရန်မခက နေပျော်စရာ ဖြစ်နေသေးတာပေါ့။\nဒါပေမယ့် ကိုကို ညီ့ဆီ မကြာမကြာတော့ လာတွေ့နော်။ ညီ....မင်းကို မျှော်နေမယ်။\nအဲဒီ ဒေါက်တာမျက်မှန်ပေးတဲ့ ဆေးတွေသောက်တိုင်း သားအရမ်းအိပ်ငိုက်တော့တာပဲ။\nခုလည်း သူပေးထားတဲ့ဆေးတွေ သောက်နေရဆဲ ....မျက်ဝန်းရှေ့မှာလှုပ်လှုပ်လွှဲလွှဲလုပ်နေတဲ့ ချိန်သီးကလေးနောက် အကြည့်တွေလိုက်ပါရင်း သားအိပ်ငိုက်လာပြန်ပြီ။\n“သားရဲ့ အမြွာ အစ်ကုိ”\n“သား.............. မသိဘူး။ကိုကိုက.....ကိုကိုက...သေသွားပြီ။အသက်ငယ်ငယ်မှာပဲသေသွားခဲ့တာ တဲ့။ သား မမှတ်မိပါဘူး။ မေမေကလည်းမပြောခဲ့ဘူး။ဘိုဘိုးဘွားဘွားတို့နဲ့ သွားနေတယ်လို့ပဲ သားသိထားတာ။“\n”ခုမှ....၊ရန်မခကိုရောက်မှ မေမေက အမှန်အတိုင်းပြောတာ..............”\nPosted by သတိုး at 7:26 PM2comments:\nGtalk boxပွင့်လာတာနဲ့ တပြိုင်နက် အဦးဆုံးတက်လာခဲ့သော နှုတ်ခွန်းဆက်စကား။\nတကယ်လည်း ဒီနေ့အဖို့ စိတ်ကူးရည်ရွယ်ချက် မည်မည်ရရ ရှိမနေပါပဲ သူ..လိုင်းပေါ်ရောက်နေခဲ့တာ ဖြစ်ပါသည်။\nအခါများစွာတုန်းကတော့ ၀တ္ထု၊ ကဗျာလေးတွေ ရေးနေဖြစ်ကာ ၀တ္ထု၊ ကဗျာ ပို့စ်အသစ်တင်ဖို့ ရောက်နေတတ်တာ များပါသည်။ ပြီး...ကိုယ့် personal webpage ကလေးကို အလှဆင်ရန်၊ လိုအပ်သော buttonလေးတွေ တပ်ဆင်ရန်...ရည်ရွယ်ချက် အမျိုးမျိုးနှင့်လည်း ရောက်ဖြစ်သည်။\nကိုယ့်ဘလော့ဂ် စာမျက်နှာဆီ အလည်ရောက်လာ၊ စာတွေလာဖတ်ပေးကြသော သူငယ်ချင်းတွေထံ လျှောက်လည်မည်။ ကွန်မန့်ရေးခဲ့မည်။ ကိုယ့်ဧည့်ခန်းစာမျက်နှာမှာ...၊ ကိုယ့်ဝတ္ထု၊ ကဗျာ ပို့စ်တွေမှာ မှတ်ချက် (comment) ပေးခဲ့တာလေးတွေဖတ်ကာ ပီတိတဝေေ၀ဖြင့် reply ပြန်ရပေဦးမည်။\nနေ့ရက်၊နာရီများစွာ အွန်လိုင်းပေါ်မှာ ဘလော့ဂ်ရေးကာ ပျော်မောမွေ့လျော်နေမိရင်း သူ...အာရုံတွေ ညောင်းချိလာခဲ့ပြီလားမသိ။ သူ့ ဦးခေါင်းထဲမှာ စာတစ်ပုဒ် ထွက်ကျလာရန် အလွန်အမင်း ခက်ခဲပင်ပန်းလွန်းခဲ့ ပြီ။\n``အစ်ကို့ ကဗျာ၊ ၀တ္ထုအသစ်တွေ မဖတ်ရတာကြာပြီ´\n``ကျေးဇူးပါ ညလေးရာ။ ကိုယ် ကြိုးစားရေး ပါဦးမယ်´´\nဒါပေမယ့် ဒီရက်တွေထဲမှာ စာတစ်ကြောင်းတလေတောင် ရေးမရနိုင်တာကြောင့် တစ်ကိုယ်တည်း စိတ်တွင်းတိုက်ပွဲတွေ နွှဲနေခဲ့ရတာ မခံချိချင်စရာပေ။\nအွန်လိုင်းပေါ်မှာ ဘလော့ဂ်ရေးနေသူတို့၏ ကိုယ်တိုင်ဖန်တီးရယူထားသော ၀ဋ်ဒုက္ခမှာ ကိုယ့် webpage (ဘလော့ဂ် စာမျက်နှာ) တွင် စာအသစ် မတင်နိုင်တာ ရက်အနည်းငယ်ကြာလျှင် စိတ်လက်မအီမသာနှင့် နေမထိတာပဲ ဖြစ်သည်။ webpage (ဘလော့ဂ်စာမျက်နှာ) ဆီ ရောက်လာစာဖတ်နေကျ မိတ်ဆွေတွေကလည်း စာအသစ် မမြင်တွေ့၊ မဖတ်ရလျှင် ကျီစယ်တိုက်တွန်းသွားတတ်ကြသည်။ သူတို့၏ comment (မှတ်ချက်) တွေက စာတွေ ဆက်တိုက်ရေးဖြစ်စေဖို့ ကျေးဇူးတင်ချင်စရာ အားဆေးလည်းဖြစ်နေပြန်ရာ post (စာ) အသစ် မတင်နိုင်လျှင် ကိုယ့်ဘက်က တာဝန်မကျေသလို အားနာလျှက် စိတ်လက်မကြည်သာ ဖြစ်ရတတ်ပါသည်။\n``ကိုယ်က လိုင်းပေါ်တက်ဖို့၊ post အသစ်တက်ဖို့ဆိုတာပဲ စိတ်စောနေတာကိုး။ တစ်ရက်၊ နှစ်ရက်တန်သည် ...နားနားနေနေ၊ အေးအေးလူလူ တွေးချိန်လေးပေးပြီး ရေးမှပေါ့...။ ကိုယ်က ပို့စ်ရေးချင်နေတာ မဟုတ်ဘူး။ ပို့စ်အသစ်တက်ချင်နေတာ....´´\nနဒီပြောစကားက ကျိုးကြောင်းဆီလျော်နေသည် ထင်ပါ၏။ ဒါပေမယ့် အဲဒီ နဒီသည် သူအား အချိန်ပြည့် အွန်လိုင်းပေါ်မှာ ပျော်မောသာယာနေသူအဖြစ် ကြည့်မရပါဟု ဖွင့်ဟ၀န်ခံထားသော သူ့ချစ်သူလည်း ဖြစ်နေသေးသည်။ သူ့အား တစ်ရက်၊ နှစ်ရက်တန်သည် လိုင်းပေါ်မတက်ဖြစိအောင် သွယ်ဝိုက်စည်းရုံးနေတာရော မဖြစ်နိုင်ဘူးလား။\n``မစည်းရုံးပါဘူးနော်။ ဖြစ်နေတာ ကိုမြင်နိုင်အောင်၊ ဖြစ်သင့်တာကို တွေးမိအောင် ပြောပြတာ။ လက်ခံတာ၊ လက်မခံတာ ကိုယ့်သဘောအတိုင်းပဲ´´\nအဲဒီနဒီက ရည်းစားကို ဟိုဟာမလုပ်ရ၊ ဒီလမ်းမသွားရဟု ဂဂျီဂဂျောင် မကျတတ်တာကြောင့် ချစ်စရာကောင်းနေတာဖြစ်သည်။ ခုတော့ သူလည်း တခြားမိန်းကလေးများလိုပင် တညောင်ညောင် ညည်းတတ်စပြုနေပြီ။\n``သီးခံနိုင်သလောက် သီးခံနေမှာပဲ။ သီးမခံနိုင်လောက်အောင် ဖြစ်လာရင်တော့ အပြတ်ပဲ´´\nအဲသလိုတောင် ခပ်တည်တည် ခြိမ်းခြောက်တတ်နေခဲ့ပြီ။\n``ညလေး တစ်နေ့လုံးငိုနေတာ သိလား´´\nသူ..နဒီထံ စိတ်ရောက်နေဆဲ စကားစ အတန်ကြာ ပြတ်တောက်နေခဲ့ပြီးမှ တက်လာသော စာတစ်ကြောင်းကြောင့် တမင်လန့်ပြလိုက်ပါသည်။\n``ချစ်သူနဲ့ စိတ်ကောက်လာလို့ ...ဟီး´´\n``ကိုယ်တို့ ညလေးက ဆိုးတာတော့ မဖြစ်နိုင်ဘူး။ ချက်စူဆိုးတာပဲ ဖြစ်ရမယ်´´\n``that´s right ငါ့အစ်ကို တော်တယ်´´\nသူ့ဘလော့ဂ်၊ ကိုယ့်ဘလော့ဂ် အပြန်အလှန် ၀င်ထွက်လည်ပတ်ရင်း တစ်ယောက်နှင့်တစ်ယောက် မမြင်ဖူးပါပဲ စိတ်ချင်း ရင်းနှီးခင်မင်နေကြသူတွေမို့ ဖွင့်လက်စ စာမျက်နှာတွေကို ဒီအတိုင်းထားကာ အလိုက်သင့် ပြန်ပြောပေးနေရပါသည်။ သူမကလေး၏ ရင်ထဲက အကျိတ်အခဲလေးတွေ စကားပြောရင်း ပြေပျောက်သွားပါစေတော့။\n``သူက ညလေးကို ဂရုမစိုက်တာ ကြာနေပြီ´´\n`` QQ စိန်လား....´´\n``အစ်ကိုနော် ...။ သူများ ချစ်ကလေးကို´´\n``သူလည်း ညလေးတို့လိုပဲ။ သူ့ webpageကလေး အစ်ကို့ကို လင့်ခ်ပေးဦးမယ်။ အပျံစား အစ်ကိုရဲ့။ ကဗျာပို့စ်တွေလည်း အများကြီး...´´\n``သူက သူ့webpage အတွက် အရမ်းဂုဏ်ယူတာ။ ညလေးကို သူ့ဆိုဒ်အကြောင်း အမြဲကြွားတယ်။ ညလေးကပြောလိုက်တာပေါ့။ ငါ့ကိုပေးရမယ့် အချိန်တွေ ငါမရပဲ အဲဒီ webpage မှာ ပုံအောပြီး တသသလုပ်နေတာကိုး လို့...´´\n``ညလေးက တစ်နေ့ အချိန်နည်းနည်းပဲ လိုင်းပေါ်တက်ဖြစ်တာ။ သူကမှ ထမင်းမေ့၊ ဟင်းမေ့...။ ခါတလေ အိပ်ချိန်တောင်မေ့ပါတယ်ဆို...´´\nနဒီသာ ကြားလျှင်တော့ သူ့ကိုပြောနေကျစကားအတိုင်း ``over´´ ပဲဟု ပြောဦးတော့မှာပင်။\n``ကိုယ်...ဘယ်ကောင်မလေးနဲ့မှ Q နေတာမဟုတ်ဘူး နဒီရယ်´´\n``သိသားပဲ..။ အဲဒီလူတွေကမှ ညပိုင်းတစ်ချိန်လောက် သူ့အချင်းချင်း ချိန်းပြီး ပုံမှန်ပြောကြတာ။ အချိန် အကန့်အသတ် ရှိသေးတယ်။ ကိုယ်က သူတို့ထက် ပိုးဆိုးနေလို့ ပြောနေရတာ´´\n``အစ်ကို´´ ဟု တစ်ဘက်က တက်လာပြန်သည်။\n``ညလေးရဲ့ webpage ကလေးကို အစ်ကို သဘောကျတယ်လို့ ပြောဖူးတယ်နော်´´\n``နေဦး...။ အဲဒီ webpage ကလေး လက်ဆောင်ရတုန်းကတော့ ညလေးလည်း အရမ်းပျော်ခဲ့တာပေါ့။ အခုမှ မှားမှန်းသိတာ´´\n`` ဟုတ်တယ်။ ညလေးကို webpage နဲ့ လဘ်ထိုးပြီး ချွေးသိပ်တာလေ။ ပြီးတော့ ပစ်ထားပြီး သူ့ဘာသာ သပ်သပ် အလုပ်ရှုပ်နေတာ``\nသူ အင်တာနက်သုံးနေစဉ် ရုတ်တရက် ရောက်ချလာတတ်ကာ ပခုံးပေါ်မှကျော်၍ စာတွေလိုက်ဖတ်၊ ရယ်တတ်၊ ပြုံးတတ်ခဲ့လေသော နဒီရှိမနေတာ သူ...အများကြီးကံကောင်းလှပါသည်။\nနဒီ့ကိုလည်း webpage တစ်ခုလောက် လက်ဆောင်ပေးရန် သူ စိတ်ကူးယဉ်ဖြစ်ခဲ့သေးသည်။\n``လိုပါဘူး။ facebook တစ်ခုနဲ့တင် နဒီ့အတွက် လုံလောက်ပါတယ်´´\nဘလော့ဂ်ရေးနေကြသူ အားလုံးကတော့ facebook ကို သုံးဖြစ်သည် ဆိုရုံမျှသာ။ facebook စာမျက်နှာပေါ်မှာ ကိုယ်ပိုင် ဘလော့ဂ်စာမျက်နှာလောက် မပျော်ပါ။\nအွန်လိုင်းပေါ်မှ သူငယ်ချင်းတွေအကြောင်း.. .သူပြောသမျှ နားထောင်ပေးရင်း သူပါ ပျော်ရွှင်၊ ရယ်မောနေလေ့မြဲ ၊ သူညွှန်ပေးသော စာမျက်နှာတွေဆီ အရောက်သွားကာ စာတွေဝင်ဖတ်လေ့မြဲ ဖြစ်သော နဒီကတော့ ကိုယ်ပိုင် webpage တစ်ခုအတွက် အချိန်မပေးချင်ဟုဆိုကာ စိတ်ဝင်စားဟန်မပြ။\n``ညလေးက သူ့ကို ပြတ်ပြတ်သားသား ပြောလိုက်တယ်´´\n``အွန်လိုင်းပေါ် လုံးဝ မတက်ရဘူးလိုိ့..´´\n`` အစ်ကိုက သူ့အကြောင်းဖြင့် မသိပဲနဲ့။ အဲလောက်ပြောထားမှ ဘယ်နှရက် နေနိုင်မှာလဲ သိလုိ့လား။ လူကိုလာချော့ရင်း၊ ဈေးဆစ်ရင်း တပတ်မှာ သုံးရက်၊ အဲလောက်ကနေစပြီး တစ်ရစ်ရစ်ပြန်တက်လာ... နောက်ဆုံးကျတော့ တစ်လမပြည့်ခင် ပုံမှန်စံနှုန်းပြန်ရောက်သွားဦးမှာ...ဟွန်း´´\n`` အလုပ်ရှိသေးရင် သွားပါ´´\n`` အင်း...ကိုယ့် ကောင်မလေးကို ပြေးချော့လိုက်ဦးမယ် bye´´\nPosted by သတိုး at 6:36 PM No comments:\nကိုဇော်ဋ္ဌေး၊ မလေးဖြူနှင့် သူတို့၏ သားများ…..\nကိုဇော်ဋ္ဌေးနဲ့ မမွှေးကြူတို့ အိမ်ထောင်ကျတော့ နှစ်ယောက်စလုံး အသက်လေးဆယ်ကျော် ဒီမှာဘက်ဆီ သီသီစွန်းခဲ့ကြပါပြီ။ ခုဆို သူတို့နှစ်ယောက်အိမ်ထောင်သက်ပဲ ရှိလှပြီပေါ့..လေး၊ငါးနှစ်တော့…။ သားသမီးရူးလိုက်ကြတာ လည်း ပြောမနေနဲ့တော့။ ဒါပေမယ့် ကံဇာတာက သားတစ်ရာ၊ မြေးတစ်ဖြာ နေရဖို့ မျက်နှာသာမပေးခဲ့ဘူးထင်ပါရဲ့။\nမမွှေးကြူကတော့ စကားစပ်ဆိုင်တိုင်း ကိုဇော်ဋ္ဌေး ကိုသာ ရန်လုပ်နေမိတော့တာပဲ။\n``အောင်မာ….ငါ နောက်မိန်းမ ယူပြလိုက်ရမလား…´´\nစကားနိုင်လုကြရင်း ရန်ဖြစ်၊ စကားများကြရတာလည်း အကြိမ်ကြိမ်။\nကိုဇော်ဋ္ဌေးကတော့ ယောင်္ကျားသားဆိုတော့ သိပ်ကြီးခံစားစွဲလန်းမှု မရှိလှဘူးထင်ပါရဲ့။ မမွှေးကြူကတော့ မနေနိုင်ဘူး။စားစား၊ သွားသွား…အဲဒီချဉ်ခြင်းကို ဖျောက်မရနိုင်ဘူး။\nမမွှေးကြူ ကုန်စိမ်းရောင်းတဲ့ ဈေးကလေးက နံနက်ရော..ညနေပါ တစ်နေ့လုံးရောင်းရတဲ့ဈေးလေးဆိုတော့ နေ့လည်၊နေ့ခင်းတွေမှာ ဈေးဝယ်သူက မရှိသလောက် ရှားပါးလှတယ်။အဲဒီအချိန်ဆို ဈေးသူဈေးသားတွေ တရေးတမော မှေးငိုက်၊အနားယူကြတဲ့ အချိန်ပေါ့။ ဆိုင်နားနီချင်း ကလေးအမေတွေ အေးအေးလူလူနှပ်နေချိန်မှာ မလေးဖြူတစ်ယောက် ကတော့ သူတို့တတွေရဲ့ သား၊သမီးအရွယ်စုံကုိ ထိန်းကျောင်းချော့မြူပေးရင်း တစ်နေ့လည်ခင်းလုံး အချိန်ဖြုန်းနေတော့ တာပင်။\nဒါလည်း မမွှေးကြူနဲ့ ကလေးအမေတွေ အကြောင်းအပေါင်းသင့်နေကြပါမှ…။ပြောလွယ်၊ဆိုလွယ်၊ စိတ်ဆိုး လွယ်ပြီး မေ့ပျောက်လွယ်တဲ့ မမွှေးကြူနဲ့ စကားအကျကောက်ပြီး ပုံကြီးချဲ့ ရန်ထောင်တတ်တဲ့ ဆိုင်နီးချင်းအမျိုးသမီးတွေ ကြားမှာ စကားတင်းဆိုခြင်း၊ ငြူစူစောင်းမြောင်းခြင်း၊ ဆဲရေးတိုင်းထွာ အော်ဟစ်ရန်ဖြစ်ရခြင်းဆိုတာတွေကလည်း ခဏ.. ခဏ။ စိတ်ဆိုးနေတုန်းသာ အနိုင်မခံစိတ်နဲ့ မောင်းကုန်တင်၊ ခုန်ပေါက်အော်ဟစ်နေမိကြတာ…။ ပြောရင်းမောလာကြတော့ နှစ်ဘက်စလုံး စိတ်ဆိုးပြေချင်နေကြပြီ။ ဒါပေမယ့် ကိုယ့်ဘက်က စတင်ပြီး ပြန်လည်ခေါ်ပြောဖို့တော့ ဘယ်ဖြစ်ပါ့မလဲ။ ပြန်လည်ပတ်သက်ခေါ်ပြောစရာ အကြောင်း တစုံတရာပေါ်ပေါက်လာခဲ့လျှင် ခပ်တင်းတင်း၊ကင်းကင်းနေလို့မရသူက စတင် အလံဖြူပြကြစတမ်းပဲလေ။\nဒါပေမယ့် အခါများစွာမှာတော့ အမှတ်အတေးနည်းလှသော မမွှေးကြူကသာ ပြန်လည်စတင်၊ ကမ်းလှမ်း ခေါ်ငင်ဖြစ်ရသည်ချည်းပင်။\nကိုယ်က သင်းတို့တတွေနှင့် မခေါ်မပြောရလျှင်လည်း အောင့်အည်းနေနိုင်သေးပေမယ့် သင်းတို့ ဥက ပေါက်သော တွတ်တီးတွတ်တာလေးတွေနဲ့တော့ ကင်းစိမ်းပြတ်တောက် မနေနိုင်ဘူးလေ။\n…ဟု ဘယ်သူလေး လှမ်းခေါ်လိုက်မှာလည်းဟု နားစွင့်နေမိလျှက်သား။\n``သူများ သားသမီးချစ်ရတာလည်း…. မပိုင် ၀က်မွေးဘ၀´´\nတခါတရံ စိတ်နာချင်သလို ရှိသော်လည်း မမွှေးကြူ၏ ဆိုင်မှာ…၊အိမ်မှာ…ဘယ်တော့မှ ကလေးငိုသံ ၊ ရယ်မောချော့မြူသံတို့မစဲ။\n``အဲဒီ မိန်းမလည်း တစ်နေ့၊ တစ်နေ့ …အဲဒီဝမ်းမနာတွေနဲ့ အချိန်ကုန်နေတော့တာပဲ´´\nကိုဇော်ဋ္ဌေးက ငြိုငြင်သလို ဆိုလာခဲ့လျှင်……ကလေးလေးငယ်ကို မုန့်ဖဲ့ကျွေးရင်း ရောက်တတ်ရာရာတွေ မနားတမ်းရေရွတ် မြူချော့နေတဲ့ မမွှေးကြူက…..\n``ဟုတ်တယ်…။အဲဒါ ဘာဖြစ်လဲ။ဘဘက သားကို မနာလိုဖြစ်နေတာလားလို့ ပြန်မေးလိုက်စမ်းပါ သားရယ်….´´\n``သားလေး….။မေမေ့ သားလေးရေ….၊မေမေ့ကို ဘယ်လောက်ချစ်လဲ ပြောပါဦး..´´\n``အော်….အများကြီးချစ်တယ်။ ဟုတ်လား။ ကြည့်စမ်း လိမ္မာလိုက်တဲ့ မေ့သားလေး…..´´\nခေါင်းရင်းအိမ်က ဘကြီးငွေတစ်ယောက် နံနက်လေးနာရီဆို ဘုရားဝတ်တက်၊ အမျှအတမ်းပေးဝေးနေကျ။ ဒီနေ့နံနက်လည်း ကိုယ်လက်သန့်စင်ပြီး ဆီမီး၊ရေချမ်းကပ်လှူမယ်ရယ်လို့ ဘုရားကျောင်းရှေ့မှာ နေရာယူမိရုံရှိသေးတယ်။ မမွှေးကြူတို့အိမ်က အချိန်မတော် ကလေးချော့မြူသံကြောင့် အံသြသွားတယ်။ မောင်ဇော်ဋ္ဌေးတို့၊ မမွှေးကြူတို့ ကလေး မွေးစားလိုက်တယ်လို့လည်း မကြားမိပါဘူး။\nဇဝေဇ၀ါ အတွေးက နံနက်လင်းတော့မှ အဖြေပေါ်တော့တယ်။ကိုဇော်ဋ္ဌေးက မမွှေးကြူအတွက် သားခွဲအရွယ် ခွေးပေါက်စလေး တစ်ကောင် သူ့ သူငယ်ချင်းတစ်ယောက်အိမ်က တောင်းယူလာပေးသတဲ့။\nပြောရလျှင်တော့ အဲဒီနေ့ကစလို့ ဘကြီးငွေအပါအ၀င် အ်ိမ်နီးချင်းတွေအားလုံး ကသိကအောင့်ဖြစ်ကြရ တော့တာပင်။\nမမွှေးကြူက မြို့မကုန်စိမ်းဈေးမှ လက်ကားဒိုင်တွေဆီ နံနက်မလင်းမီ အရောက်သွားတော့မည်ပြင်ဆဲ….\n``မေ့သားလေးရေ…၊ မေကြီးသွားတော့မယ်နော်။ အိမ်ကို သေချာစောင့်ထား။ ဘယ်သူမှ ၀င်မလာစေနဲ့ သိလား´´\nသူတို့ အိမ်ထောင်တစ်သက် ဒီလိုပဲထားသွားနေကျအိမ်ကို အခုမှ စိတ်မချလေဟန်ဖြင့် မှာတမ်းတွေချွေနေ တော့တာဟာ ပတ်ဝန်းကျင်ကို စော်ကားရာ ရောက်မနေပေဘူးလား။ ပြီးတော့ အိမ်ထဲမှာ ကိုဇော်ဋ္ဌေးတစ်ယောက်လုံးလည်း သက်ရှိရှင်လျှက် ကျန်နေသေးတာမဟုတ်လား။\n``သားအဖေ အိပ်ပုတ်ကို နှိုးထားလိုက်ဦး။ လက်ဘက်ရည်ဆိုင် မထွက်ခင် မေ့ဆိုင်ကို လိုက်လာခဲ့ဖို့လည်း သတိပေးလိုက်ဦး´´\nမမွှေးကြူ ကုန်စိမ်းဒိုင်ကအပြန်ကုိ ဆိုင်ကြိုဖွင့်ထားနှင့်ပြီး စောင့်ရလေ့ရှိတာ ကိုဇော်ဋ္ဌေး၏ နေ့တဓူဝ ၀တ္တရားဆိုတာ တစ်လမ်းလုံး၊ တစ်ဈေးလုံးက အသိ။ မမွှေးကြူကို ဆိုင်ခင်းပေးပြီးမှ ကုိဇော်ဋ္ဌေးတစ်ယောက် လက်ဘက်ရည်ဆိုင် သွားရလေ့ရှိတာ…။ လက်ဘက်ရည်ဆိုင်ကအပြန်… မမွှေးကြူထံ နောက်တစ်ကြိမ်ပြန်သွားပြီး မမွှေးကြူဝယ်ခြမ်းပေးလိုက်သမျှ ယူ၊ အိမ်ပြန် ချက်ပြုတ်ပေးထားရသည်။ ဈေးကွဲချိန်လောက်မှန်းကာ မမွှေးကြူကို အိမ်ပြန်စေပြီး ကိုဇော်ဋ္ဌေးက ဆိုင်စောင့်ပေးထားရပြန်တာလည်း ဆံချည်တစ်မျှင်စာပင် အချိန်မလွဲစေရ။\nခုတော့…ကိုဇော်ဋ္ဌေးအား ကြီးကြပ်စေညွှန်ဖို့ သူတို့၏မွေးစားခွေးကိုပင် တဆင့်ခံတာဝန်လွှဲအပ်နေပြန်တာ နားကလောစရာ…။\nအိပ်ယာထဲမှာ ရသလောက် နှပ်နေချင်သေးသော ကိုဇော်ဋ္ဌေးကလည်း နားထဲသို့ဇွတ်တိုးဝင်လာသော မလေးဖြူ၏ ညံစာစာ၊ သံသာသာစကားတွေကြောင့် စည်းစိမ်လျော့ကျသည်ဟု စိတ်တိုနေပြီ။\n``ဟေ့ကောင်…ခွေးမသား၊ မိုးမလင်းသေးဘူး..မင်းတို့သားအမိ အသံချည်းပဲ။ ဇိမ်ပျက်တယ်ကွာ…´´\nမမွှေးကြူရဲ့ သားလေးက ပြည်တွင်းဖြစ်ခွေးတွေထဲမှာတော့ တသွေးတမွေးပဲပြောရမယ်။ အဆစ်အလျားက တိုတို၊ ၀၀ လုံးလုံးကလေးရယ်။ အမွေးဝါနုနုကလေးတွေကလည်း မြင်ဖူးနေကျ ပတ်ဝန်းကျင်ကခွေးတွေထက် ပိုမိုရှည်လျားပြီး စိုနုနေတော့တာ။\nမမွှေးကြူက သူ့ခွေးကို သူ့အသည်းစွဲ ကိုရီးယားစတားတစ်ယောက်ရဲ့ နာမည်မှည့်ပေးလိုက်သေးတာ။ ကိုရီးယားပရိတ်သတ်က ဘယ်ငြိမ်နေကြပါ့မလဲ။ သောသောညံညံ ကန့်ကွက်လိုက်ကြတာ။ ကိုဇော်ဋ္ဌေးလည်း နားပူလာ တာနဲ့ …..\n“ကဲ…ငြင်းမနေကြနဲ့။ ငါ့သားကို ငါကိုယ်တိုင် နာမည်ပေးမယ်”\n…ဆိုပြီး “ရမ်ဘို”…တဲ့။ ထုံးစံအတိုင်း မမွှေးကြူနဲ့တော့ ငြင်းခုန်အော်ဟစ်ရသေးပေမယ့် အရပ်က သူတို့ ကိုရီးယားလေး ဘေးရန်ကင်းရင်ပြီးရောဆိုပြီး ၀ိုင်းထောက်ခံကြတော့ အများနဲ့တစ်ယောက်မို့ မလေးဖြူအလျှော့ပေး လိုက်ရတော့တယ်။\nဒါပေမယ့် ကိုဇော်ဋ္ဌေးက သူစိတ်မလိုရင်တော့….\n…အဲဒီလိုကျီစယ်တတ်ပြန်တာကြောင့် မမွှေးကြူနဲ့ ရန်ပွဲနွှဲရတာလည်း အကြိမ်ကြိမ်ပါ။\n“ရှင် ကလေးကို မဟုတ်တန်းတလျားတွေနဲ့ ချိုးချိုးဖဲ့ဖဲ့မပြောနဲ့နော်။ ဖေကြီးတော့ အမျိုးကျတော့ရော ကောင်းလို့လားလို့ ပြန်မေးလိုက်စမ်းသား…”\nခွေးနဲ့လှည့်တိုက်လာတော့ ကိုဇော်ဋ္ဌေး ပါးစပ်ပိတ်နေလိုက်ရတော့တယ်။\nမမွှေးကြူကတော့ သူ့သားနဲ့ ပတ်သက်လာရင် နည်းနည်းမှမလျှော့တဲ့ အထဲကပါပဲ။ တလောက ကိုဋ္ဌေးဇော်ဖခင်ကြီး သူတို့အိမ်အလည်ရောက်လာခဲ့တော့…\n“ဘဘကြီး နေကောင်းလား…မေးလိုက်ပါဦး သားရယ်။ ကြီးမေကြီးတို့ရော…အဆင်ပြေကြရဲ့လား လို့…”\n“ဘဘကြီးကို ဦးတော် လုပ်ပြလိုက်ပါဦး..”\nအဖိုးအိုခမျာ…မောမောပမ်းပမ်းကြားက စကားတစ်ခွန်းမှ ပြန်မဆိုနိုင်ရှာဘူး။\n“ငါတုိ့ တစ်မျိုးလုံးလည်း ခွေးမျိုးဖြစ်ပါပြီ”\nရှုံ့ရှုံ့မဲ့မဲ့ ညည်းငြူရင်း ရေနွေးကြမ်းတစ်ခွက်တောင် ဖြောင့်အောင်သောက်မသွားနိုင်ရှာတော့ပါဘူး။\nမမွှေးကြူ ကတော့ ကိုဇော်ဋ္ဌေးကိုတောင် တိုက်ရိုက်စကားဆိုတာ မ၇ှိသလောက် နည်းပါးသွားခဲ့ပါပြီ။\n“သားကြီးရေ…။နင့်အဖေကို မှာလိုက်ဦး။ ညနေအိမ်စောစောပြန်ဝင်လို့။ ဘောလုံးပွဲပြီးမှ အချိန်မတော် အိမ်ပြန်လာရင် မေမေက အိမ်တံခါး ပိတ်ထားမယ်လို့”\n“ခွေးမသားရေ…ဖေကြီးအိပ်ကပ်ထဲက ပိုက်ဆံ မင်းအမေနှိုက်ယူထားတာ မင်းမြင်တယ်မဟုတ်လား။ ပြန်တောင်းပေးကွာ။ ဖေကြီး လက်ဘက်ရည်ဆိုင်ထိုင်ဖို့တောင်မရှိတော့ဘူးကွ။ လုပ်ပါကွာ မြန်မြန်လေး၊ မင်းအမေစိတ်မပြောင်းခင်…”\nဘာပဲပြောပြော သူတို့ အချင်းချင်းတော့ အဆင်ပြေနေတာပါပဲ။ အရပ်ထဲကတော့…“ခွေးတို့အဖေနဲ့ ခွေးတို့အမေ”…ဆိုပြီး တီးတိုးတီးတိုးပေါ့။ ဒါပေမယ့် မမွှေးကြူပဲ။\n“ခင်ဗျားတို့ ကျွန်တော်စားသလို မစားနိုင်၊ မနေနိုင်တိုင်း မနာလို လိုက်ဖြစ်နေတာလားလို့ ပြောလိုက်စမ်းသားလေး”\nခုတော့ မမွှေးကြူနဲ့ ဖက်ပြိုင်ပြောရဲသူလည်း မရှိတော့ပါဘူး။ မမွှေးကြူက သူ့စိတ်နဲ့ မတည့်ရင် သူ့နှုတ်က ခွန်းတုန့်ပြောချင်လာသမျှ စကားတွေကို ရမ်ဘို့ ပါးစပ်ထဲထည့်ပေးပြီး ရမ်ဘို့ပါးစပ်ကပဲ ထွက်လာတော့ သယောင် ပြောနေတာမို့ ကိုယ်ကပြန်ပြောလျှင် ကိုယ်တွေပဲ ရမ်ဘိုနဲ့ တုဖက်ပြိုင်ပြောရာ ရောက်သွားတော့မှာ မဟုတ်လား။\nအဆိုးဆုံးကတော့ မလေးဖြူရဲ့ ကုန်စိမ်းဆိုင်လေးရှေ့ ဖြတ်လျှောက်ရတဲ့ဈေးဝယ်သူတွေပဲ။\n“အန်တီကြီးရေ..၊ချဉ်ပေါင်တွေ လတ်တယ်။ အားပေးပါဦးလို့ ပြောလိုက်ပါဦး သားရယ်”\n“ဈေးလျှော့လို့တော့ မရဘူးဗျာ။ သားမေကြီးမှာ သုံးစည်းမှ တစ်ကျပ်ပဲ အမြတ်ကျန်တော့တာလို့”\nကိုယ်က တစ်ကျပ်တစ်ပြားမြော်မြင်ပြီး ဆက်ပြောနေမိလျှင် ဘယ်အဖြစ်ရောက်သွားမလဲ …ကဲ။ ခက်တာက နေ့ဓဓူဝ ဈေးဝယ်ရပြီးဆိုမှတော့ မမွှေးကြူဆိုင်ရှေ့က မဖြတ်ပဲလည်း နေလို့မှ မရပဲ။အဲတော့…ကိုယ်တွေ သူ့ဆိုင်ရှေ့ဖြတ် လျှောက်မိချိန်တွေမှာ ကိုယ့်ကို မမြင်၊မတွေ့၊ နှုတ်မဆက်အားလောက်အောင် မမွှေးကြူတစ်ယောက် အခြားဈေးဝယ်တွေနှင့် အလုပ်ရှုပ်နေပါစေဟုပဲ ဆုတောင်းရတော့မည်။\nဆိုင်နီးချင်းအမျိုးသမီးတွေမှာလည်း တစ်ဒုက္ခ။ နေ့လည်နေ့ခင်းတွေမှာ ကိုယ့်ကလေး သူ့ဆီထိုးပေးပြီး ကိုယ်ကတရေးမှေးငိုက်နေကျလေ။ ခုတော့ ကလေးထိန်း အကူမရတော့တဲ့အပြင် သူ့ခွေးကုိ တွတ်တီးတွတ်တာတွေ ပြောရင်း အနှောင့်အသွား မလွတ်သောစကားတွေနှင့် စောင်းလားမြောင်းလားပြောဆိုနေတာတွေကို အောင့်အည်းသီးခံ ရေငုံနေရတော့တဲ့အဖြစ်။\nမမွှေးကြူက ကိုယ့်ကလေးကို တခါတရံ စိတ်လိုလက်ရရှိချိန်တွေ ခေါ်ယူထိန်းကျောင်း ချော့မြူလိုခဲ့ လျှင်တောင်….\nဖြစ်ပုံက ပြီးခဲ့တဲ့တစ်ပတ်က ကလေးငယ်တစ်ယောက်ရဲ့ ခြေသလုံးကို ဂျမ်ဘိုက အစွယ်နဲ့ခြစ်လိုက်မိတယ်။\nအမှန်က ဒီရပ်ကွက်၊ဒီလမ်းထဲက ကလေးတွေအားလုံးဟာ မမွှေးကြူတို့အိမ်ကို ၀င်ထွက်သွားလာ လည်ပတ်နေကျပါ။ အဲဒီနေ့ကတော့ ကလေးတွေက ဂျမ်ဘို့ကို စ,ပြီးရှေ့ကထွက်ပြေးကြ၊ ဂျမ်ဘိုက နောက်ကလိုက်ရင်း မီရာကလေးတစ်ယောက်ကို ဖမ်းမိလိုက်ရာက ကလေးရဲ့ခြေသုံးသားက ဂျမ်ဘို့အစွယ်နဲ့ငြိသွားရော..။ကလေးကလည်း ရုတ်တရက်ဆိုတော့ ကြောက်လန့်တကြားနဲ့ ပြေးနေဆဲ အရှိန်ကိုမလျှော့လေတော့ အစွယ်ရာက မဆိုစလောက် များသွားခဲ့တယ် ထင်ပါရဲ့။\nကိုဇော်ဋ္ဌေးတို့၊ မမွှေးကြူတို့ဆိုတာ တစ်သက်လုံးက မသုံးနှုန်းဖူးတဲ့ လေသံနူးညံ့လေးတွေနဲ့ ကလေးမိဘ တွေကို မျက်နှာအောက်ချတောင်းပန်ရှာပါတယ်။ ကလေးရဲ့ ဒဏ်ရာ ပကတိကောင်းမွန်တဲ့အထိ ဆေးဖိုးဝါးခ တာဝန် ယူဖို့ လည်း ရဲရဲအာမခံခဲ့ကြပါတယ်။\nနေ့တိုင်း သတင်းမေး၊ ဓါတ်စာပို့ပေးရင်းနဲ့လည်း……\n“ကိုယ့် ညီလေးကို ဗွေမယူပါနဲ့ သားလေးရယ်…”\n…လို့တောင် မမွှေးကြူက နှစ်သိမ့်တောင်းပန်ခဲ့သေးတာပင်။ ဒီနေံနံနက်တော့..\nမမွှေးကြူ အိပ်ယာကနိုးနိုးချင်း ထုံးစံမပျက် သားကိုအသံပြုတော့ အနားရောက်မလာ။ သူ့အိပ်ယာ ထဲမှာလည်းရှိမနေ။\nသားပျောက်ပြီဆိုတဲ့ အတွေးနဲ့ မမွှေးကြူတစ်ယောက် နံနက်မလင်းမီ အဦးအဖျား ငိုပစ်လိုက်သေးသည်။ လင်မယားနှစ်ယောက်သား ဈေးမသွား၊ ဆိုင်လည်းမထွက်ဖြစ်ကြတော့ပဲ ရမ်ဘုိ ရှာပုံတော်ဖွင့်ကြသည်မှာ တစ်လမ်းလုံး အုန်းတသဲသဲ။ နံနက်လင်းလေမှ အိမ်နှင့်ခပ်လှမ်းလှမ်း ၊လမ်းသွယ်ကလေးတစ်ခု၏ နံဘေးမှာ ရမ်ဘို့ကိုတွေ့တော့သည်။\nသွေးအလိမ်းလိမ်း၊ အသက်ငွေ့ငွေ့သာကျန်တော့သော မမွှေးကြူ၏သားကလေးက မမွှေးကြူကို မှတ်မိနေသေးသလို တအိုင်အိုင်အော်ညည်းရင်းကနေ မျက်စေ့မှိတ်သွားတော့တာ…။\nမမွှေးကြူကတော့ လူသေသလိုကို သဲသဲလှုပ်လှုပ် အော်ဟစ်ငိုကြွေးမိတော့တာပင်။\n“ခွေးအကြီး တစ်ကောင်ကောင် အနိုင်ကျင့်သွားတာဖြစ်မှာပေါ့”\nမမွှေးကြူကတော့ မယုံနိုင်ပါ။ အနိုင်ကျင့်တဲ့ ညည်ဆိုးက လူတွေမှာ ပိုလို့များတာ…..။\nငိုနေလျှက်က လမ်းထဲရှိသမျှ ဟိုလူ၊ ဒီလူ ထင်မြင်ယောင်မှား သိမ်းကျုံးရမ်းပစ်လိုက်သေးသည်။\nအဲဒီညနေမှာတော့ မျက်ရည်မခြောက်သေးသော မို့အစ်နီရဲမျက်နှာနှင့်ပင် မမွှေးကြူတို့လင်မယားက ရမ်ဘို့အတွက်ရည်စူးကာ လမ်းထဲရှိကလေးငယ်တွေကို သာကူယာဂုတိုက်ခဲ့လေသည်။\nအခု မမွှေးကြူတို့ရဲ့ တတိယမြောက်ခွေးကလေးအမည်က “ဆူမို”…တဲ့။ ။\nPosted by သတိုး at 10:37 AM 1 comment:


EX - ABSDF: ၂၀၁၅ အလွန် နိုင်ငံရေးဟောစာတမ်း\nMyanmarDaily.net shared Ko Nyi's photo.\nကျွန်တော်သည် ဗေဒင်ဆရာလည်းမဟုတ် ၊ ဘိုးတော်လည်းမဟုတ် ၊ အကြားအမြင်ရသူလည်းမဟုတ်ပါ ။ သို.သော် တိရိစ္ဆာန်များတွင် မိုးရွာမည် ရေကြီးမည် ၊ငလျင်လှုပ်မည်ကိုကြိုတင်သိတတ်သော မွေးပါဥာဏ် ( Instinct ) ရှိသကဲ.သို.လည်းကောင်း ၊ မြန်မာနိုင်ငံတွင် (၄၆)နှစ်ခန်.နေထိုင်လာခဲ.ပြီးသော နိုင်ငံသား တစ်ယောက်အနေနှင်.လည်းကောင်း ၊ နိုင်ငံရေးကိုမျက်ခြေမပြတ် စိတ်ဝင်စားစွာစောင်.ကြည်.လာသူ တစ်ဦးအနေနှင်.သော်လည်းကောင်း ကျွန်ုပ်ဥာဏ်တစ်ထွာတစ်မိုက်ဖြင်. ပိန်းပိတ်အောင်မှောင်နေသော အနာဂါတ်အမှောင်ထုထဲသို. ဆင်ခြင်ဥာဏ် လက်နှိပ်ဓါတ်မီးကလေး တစ်လက်ဖြင်.မပီဝိုးတစ်ဝါး ထိုးကြည်.ရပေအံ. ။ ဤခန်.မှန်းချက်များမှာကျွန်တော်၏ ပုဂ္ဂလိကထင်မြင်ချက်များသာဖြစ်၍ ဤအတိုင်းတရားသေဖြစ်ရမည်ဟုမဆိုလိုပါကြောင်း ၊ဖြစ်နိုင်သည်များကိုတွက်ပြခြင်းသာဖြစ်ပါကြောင်းကြိုတင်ပန်ကြားအပ်ပါသည် ။\nရွေးကောက်ပွဲသည်မြန်မာနိုင်ငံတွင် အများကထင်နေသလို ၂၀၁၅ သို.ရောက်ရောက်ခြင်း နှစ်ဦးပိုင်းတွင်ကျင်းပဦးမည်မဟုတ် ။ ရွေးကောက်ပွဲကော်မရှင်၏ ယခင်ကပြောခဲ.ဖူးသောစကားရိပ်စကားဦးသန်းထားမှုများ ၊ နိုင်ငံတော်အစိုးရ၏ တတ်နိုင်သမျှ အချိန်ဆွဲထားလိုမှုများကြောင်. ၂၀၁၅ ရွေးကောက်ပွဲသည် ၂၀၁၅ နှစ်ကုန်ခါနီး နိုဝင်ဘာလလောက်မှကျင်းပပေလိမ်.မည် ။ ယခင်အစိုးရသည် (၉) ဂဏန်းကိုသူတို.အတွက်ကံကောင်းစေသောဂဏန်းဟုယုံကြည်သလိုသာ ယခုအစိုးရလည်းယူဆခဲ.ပါက (၉) လပိုင်း (၉)ရက်နေ.၊ (၁၈)ရက်နေ. ၊ (၂၇) ရက်နေ.များတွင်လည်းကျင်းပနိုင်သည် ( ၁၉၉၀ ရွေးကောက်ပွဲကို မေ လ ၂၇ ရက်နေ.တွင်ကျင်းပခဲ.ပေသည် ) စက်တင်ဘာလတွင်အစောဆုံးကျင်းပနိုင်ခြေရှိပြီး နိုဝင်ဘာအထိလည်းရောက်သွားနိုင်သဖြင်. အစိုးရအဖွဲ.သစ်သည် အများထင်သလို ၂၀၁၅ တွင်ပေါ်ပေါက်လာဖွယ်မမြင် ၂၀၁၆ နှစ်ဆန်းပိုင်းကျမှသာ အာဏာလွှဲပြောင်းဖွယ်ရှိသည် ။\nရွေးကောက်ပွဲတွင် တပ်မတော်မှ ၂၅ ရာခိုင်နှုန်း (ပြည်သူ.လွှတ်တော်တွင် ၁၁၀ ဦး ၊အမျိုးသားလွှတ်တော်တွင် (၅၆ )ဦး ဆက်ယူထားဆဲဖြစ်ရာ ပြည်သူ.လွှတ်တော်တွင်အမတ်နေရာ ( ၃၃၀ ) ဦး ၊ အမျိုးသားလွှတ်တော်တွင် အမတ်နေရာ (၁၆၈ ) ဦး ကိုသာ ပါတီများကအဓိကထားယှဉ်ပြိုင်ရမည် ။ ရွေးကောက်ပွဲမသမာမှုများ ၊ဘက်လိုက်မှုများရှိမည်ဖြစ်သော်လည်း တစ်ပြည်လုံးတွင် အမျိုးသားဒီမိုကရေစီအဖွဲ.ချုပ်ကသာ အမတ်နေရာအများစုကိုအနိုင်ရရှိလိမ်.မည် ။ တိတိကျကျပြောရလျင် အမျိုးသားဒီမိုကရေစီအဖွဲ.ချုပ်သည် ရွေးကောက်ခံအမတ်နေရာများ၏ ၈၅ ရာခိုင်နှုန်း(အမတ်ဦးရေ ၄၂၃ ဦး) အနိုင်ရ၇ှိလိမ်.မည် ။ ကြံ.ခိုင်ရေးနှင်.ဖွံ.ဖြိုးရေးပါတီသည်ရွေးကောက်ခံကိုယ်စားလှယ်များ၏(၅) ရာခိုင်နှုန်း( အမတ်ဦးရေ ၂၅ ဦး ) အနိုင်ရရှိလိမ်.မည် ။ တိုင်းရင်းသား ပါတီများသည် (၅) ရာခိုင်နှုန်း ( အမတ်ဦးရေ ၂၅ ဦး ) ၊ တစ်သီးပုဂ္ဂလနှင်.အခြားဒီမိုကရက်တစ်ပါတီငယ်များသည် (၅) ရာခိုင်နှုန်းနီးပါး (အမတ်ဦးရေ ၂၄ ဦး ) ခန်. အသီးသီးအနိုင်ရရှိလိမ်.မည် ။ ရွေးကောက်ပွဲတွင် ရှုံးနိမ်.သူများက အနိုင်ရသောအမတ်များကို ကန်.ကွက်လွှာများအတောမသတ်တင်သွင်းကြသဖြင်. ရွေးကောက်ပွဲကောက်မရှင်မှာ ထိုကိစ္စကိုပဲလပေါင်းအတော်ကြာအောင်ရှင်းရဖွယ်ရှိသည် ။ မဲခိုးမဲလိမ်မှုများ ၊ သွေးထွက်သံယိုမှုများ အချို.မဲဆန္ဒနယ်များတွင်ရှိမည် ။ ရွေးကောက်ပွဲတွင် White Card ကိုင်ဆောင်ထားသူများမဲပေးခွင်.ရုပ်သိမ်းခံရဖွယ်ရှိသည် ။\nပြည်ထောင်စုလွှတ်တော်တွင် တပ်မတော်သားလွှတ်တော်ကိုယ်စားလှယ် ၁၆၆ ဦး ၊ ရွေးကောက်ခံကိုယ်စားလှယ် ၄၉၈ ဦး ၊ စုစုပေါင်း (၆၆၄ )ဦးဖြင်.ဖွဲ.စည်းသည်ဖြစ်ရာ တပ်မတော်သားသည် ၂၅ ရာခိုင်နှုန်း ၊ NLD သည် ၆၄ ရာခိုင်နှုန်း ၊ ကြံ.ခိုင်ဖွံ.ဖြိုးပါတီသည် ၄ ရာခိုင်နှုန်း ၊ တစ်သီးပုဂ္ဂလနှင်.အခြား ဒီမိုကရက်တစ်ပါတီငယ်များသည် ၃ ရာခိုင်နှုန်း ဖြင်.ပြည်ထောင်စုလွှတ်တော် ဖြစ်ပေါ်လာမည် ။ NLD သည် အဓိကပါတီကြီးဖြစ်လာကြပြီး ၊ ပြည်ထောင်စုကြံ.ခိုင်ရေးနှင်.ဖွံ.ဖြိုးရေးပါတီသည် အင်အားအကြီးဆုံးသောအတိုက်အခံပါတီကြီးဖြစ်လာမည် ။ တပ်မတော်သားလွှတ်တော်ကိုယ်စားလှယ်များသည် လွှတ်တော်တွင်းဆုံးဖြတ်ချက်များမဲခွဲသောအခါ အဓိက သော.ချက် ( Key Holder ) ဖြစ်လာပေမည် ။ ပြည်ထောင်စုလွှတ်တော် နာယက သည် N.L.D မှပင်ဖြစ်မည် ။\nN.L.D သည် အနိုင်ရပါတီဖြစ်သဖြင်. ပထမဆုံးအကြိမ် တရားဝင် အစိုးရဖွဲ.ခွင်.ရမည် ။ လွှတ်တော်တွင် ဒုသမ္မတလောင်းတစ်ယောက်စီရွေးထုတ်သောအခါ တပ်မတော်မှတစ်ဦး ၊ ပြည်သူ.လွှတ်တော်မှရွေးသော N.L.D အမတ်တစ်ဦး ၊ အမျိုးသားလွှတ်တော်မှ N.L.D အမတ်တစ်ဦးတို. စုစုပေါင်းသုံးဦး သမ္မလောင်းများဖြစ်လာမည် ။ ထိုသုံးဦးကို ပြည်ထောင်စုလွှတ်တော်မှ အများဆန္ဒဖြင်.ထပ်ရွေးသောအခါ လွှတ်တော်တွင် ၆၄ ရာခိုင်နှုန်းမဲရထားသော N.L.D က တပ်မတော်သားနှင်.ကြံ.ခိုင်ရေးနှစ်ရပ်ပေါင်းထက်မဲသာသဖြင်. N.L.D မှရွေးသောသူသည် သမ္မတဖြစ်လာပေမည် ။ အခြေခံဥပဒေပြင်ဆင်ရေးတွင် ဒေါ်အောင်ဆန်းစုကြည် သမ္မတဖြစ်ပိုင်ခွင်.ကို ကန်.သတ်ထားသော ၊ သားသမီးများသည် နိုင်ငံခြားကျေးဇူးသစ္စာခံမဖြစ်စေရဟူသောအချက်ကို ပြင်ဆင်မပေးသဖြင်. မြန်မာနိုင်ငံအပါအ၀င် တစ်ကမ္ဘာလုံးကမျှော်လင်.နေသော ဒေါ်အောင်ဆန်းစုကြည် သမ္မတရာထူးရရှိရေးသည်ကားဖြစ်လာနိုင်မည်မဟုတ် ။ N.L.D မှ အမတ်မင်းများရွေးချယ်မဲအများစုဖြင်.တက်လာသော သမ္မတသည် အမျိုးသမီးသမ္မတ ဖြစ်နိုင်သော်လည်း ဒေါ်အောင်ဆန်းစုကြည် ဖြစ်နိုင်မည်မဟုတ်ချေ ။ ထို.ကြောင်. သမ္မတ (သို.မဟုတ် ) ဒုသမ္မတ တစ်ဦးဦးသည် အမျိုးသမီးဖြစ်လာမည် ။ ထိုအမျိုးသမီးသည် N.L.D ဖြစ်မည် ။ စစ်တပ်မှရွေးချယ်လိုက်သော ကိုယ်စားလှယ်သည် ဒုသမ္မတသာဖြစ်လာမည် ။ ထိုအခါ အစိုးရအကြီးအကဲမှာအောက်ပါပုံစံအတိုင်းတစ်ခုမဟုတ်တစ်ခုဖြစ်မည် ။\nအမျိုးသမီးသမ္မတ ( N.L.D )\nအမျိုးသား ဒုသမ္မတ ( N.L.D )\nအမျိုးသား ဒုသမ္မတ ( တပ်မတော် )\n(ထိုသို.မဟုတ် ပါက အောက်ပါပုံစံဖြစ်မည် )\nအမျိုးသားသမ္မတ ( N.L.D )\nအမျိုးသမီးဒုသမ္မတ ( N.L.D )\nဒေါ်အောင်ဆန်းစုကြည်သည်လွှတ်တော်နာယကအဖြစ်လွှတ်တော်အစည်းအဝေးပထမဆုံးကျင်းပသောနေ. တွင်ရွေးကောက်ခံရမည် ။ထိုသို.မဟုတ်ပါက ဒေါ်အောင်ဆန်းစုကြည်သည် အစိုးရအဖွဲ.ထဲတွင် နိုင်ငံခြားရေးဝန်ကြီးရာထူးကိုရယူလိမ်.မည် ။ ပညာရေးနှင်.ကျန်းမာရေးဝန်ကြီးရာထူးများကိုရယူနိုင်သော်လည်း သမ္မတမလုပ်ရလျင်သူမနှင်.အကိုက်ညီဆုံးရာထူးမှာ နိုင်ငံခြားရေးဝန်ကြီး ရာထူးဖြစ်သည် ။တစ်ချိန်တည်းမှာပင် N.L.D ပါတီကို ဒေါ်အောင်ဆန်းစုကြည်သည် ဥက္ကဌအဖြစ်နှင်.ဆက်လက်ဦးဆောင်မည် ။\nယခင် ကြံ.ခိုင်ဖွံ.ဖြိုးရေးပါတီအစိုးရလက်ထက်ကအစိုးရအဖွဲ.ထဲတွင် စစ်ထွက်များ ၊ခရိုနီများ ၊ မိမိပါတီဝင်အများစုကိုသာ ၀န်ကြီးအဖွဲ.တွင် အဓိကနေရာပေးခန်.အပ်ခဲ.ကြသော်လည်း အမျိုးသားဒီမိုကရေစီအဖွဲ.ချုပ် အစိုးရလက်ထက်တွင် မိမိပါတီဝင်မဟုတ်သော်လည်း သင်.တော်သော တတ်သိ ပညာရှင်များကိုအစိုးရအဖွဲ.ထဲသို.ခေါ်သွင်းလိမ်.မည် ။ ၈၈ မျိုးဆက် ပွင်.လင်.လင်းလူ.အဖွဲ.အစည်းမှ ကျောင်းသားခေါင်းဆောင်ကြီးများ အစိုးရအဖွဲ.အတွင်းရောက်ရှိလာနိုင်သည် ။\nဖွဲ.စည်းပုံအခြေခံဥပဒေပြင်ဆင်ရေးသည်အလွန်ရှည်လျားသော လုပ်ငန်းစဉ်ကြီးအဖြစ်နှေးကွေးလေးလံစွာ ရွေ.လျားနေလိမ်.မည် ။ ဖွဲ.စည်းပုံအခြေခံဥပဒေလေ.လာသုံးသပ်ရေးကော်မတီ သည် သူတို.၏ထင်မြင်ယူဆချက် တွေ.ရှိချက် များကိုလွှတ်တော်သို. တင်ပြရမည် ။လွှတ်တော်မှ ဆွေးနွေးခြင်း ၊ ကန်.ကွက်ခြင်း၊ အတည်ပြုခြင်း ၊ နှုတ်ပါယ်ခြင်း ၊ဆိုင်းငံ.ခြင်း ၊ မဲခွဲဆုံးဖြတ်ခြင်းများပြုရမည် ၊ ပြီးလျင်သမ္မတထံသို.ပို.ရမည် ၊သမ္မက သဘောထားမှတ်ချက်ဖြင်.လွှတ်တော်သို.ပြန်လည် တင်ပို.လိမ်.မည် ။ လွှတ်တော်တွင်အချိန်အတန်ကြာအောင်ဆွေးနွေးငြင်းခုန်ပြီးသောအခါ ပြည်လုံးကျွတ်ဆန္ဒခံယူပွဲ ကျင်းပရန် ရွေးကောက်ပွဲကော်မရှင်သို.အကြောင်းကြားရမည် ။ရွေးကောက်ပွဲကော်မရှင်ကလည်း ၂၀၁၅ အထွေထွေရွေးကောက်ပွဲအတွက်အလုပ်ရှုပ်နေရာ ဖွဲ.စည်းပုံအခြေခံဥပဒေပြင်ဆင်ရေး လူထုဆန္ဒခံယူပွဲကို ၂၀၁၅ ရွေးကောက်ပွဲကျင်းပပြီးမှလုပ်ရန် (သို.မဟုတ် ) ၂၀၁၅ ရွေးကောက်ပွဲ တွင် ရွေးချယ်တင်မြှောက်ပွဲနှင်. ဆန္ဒခံယူပွဲကိုပေါင်း၍ပြုလုပ်ရန် အကြောင်းပြန်ကြားပေလိမ်.မည် ။သို.ဖြင်.ဖွဲ.စည်းပုံအခြေခံဥပဒေပြင်ဆင်ခြင်း၏ရလာဒ်ကို သမ္မတဦးသိန်စိန်လက်ထက်တွင် လက်ဆုပ်လက်ကိုင်ပြနိုင်မည်မဟုတ်ချေ ။ ပြည်သူအများစုလိုလားတောင်းဆိုနေကြသော ပုဒ်မ ၅၉(စ) ပြင်ဆင်ရေးမှာ လွှတ်တော်အတွင်းအာဏာရနေသော ရှေးရိုးစွဲပုဂိုလ်အများစုကြောင်. အလှမ်းဝေးနေပေဦးမည် ။\nဖွဲ.စည်းပုံအခြေခံဥပဒပြင်ဆင်ရာတွင် တိုင်းရင်းသားတို.အခွင်.အရေးများတောင်းဆိုချက်များသည် အတော်အသင်.အတိုင်းအတာအထိရရှိလာနိုင်စရာရှိသည် ။ ဥပမာ ပြည်နယ်ဝန်ကြီးချုပ်များကိုသမ္မတက တိုက်ရိုက်ခန်.အပ်သည်.စနစ်အစား ပြည်သူလူထုကမဲပေးရွေးချယ်သောစနစ်သို.ပြောင်းခြင်း ၊ ဖွဲ.စည်းပုံအခြေခံဥပဒေ ဇယား(၁) ပြည်ထောင်စုဥပဒေပြုစာရင်းမှ လုပ်ပိုင်ခွင်.အချို.သည် ဇယား(၂) တိုင်းဒေသကြီး သို.မဟုတ်ပြည်နယ် ဥပဒေပြုစာရင်းထဲသို.ရောက်လာလိမ်.မည် ( ဥပမာ စွမ်းအင် ၊လျှပ်စစ် ၊သတ္တုနှင်.သစ်တော ကဏ္ဍ ၊ စိုက်ပျိုးရေးနှင်.မွေးမြူရေးကဏ္ဍ ၊ စီးပွားရေးကဏ္ဍ ၊ စက်မှုလက်မှုကဏ္ဍ၊ လူမှုရေးကဏ္ဍ ) မှအချို.လုပ်ပိုင်ခွင်.များ တိုးတက်ရရှိမည် ။ သို.သော် တိုင်းရင်းသားများ အဆိုပြုတင်ပြနေသော ပြည်ထောင်စုတပ်မတော် (ဖက်ဒရယ်တပ်မတော် ) ဖွဲ.စည်းရေး ကို ပြည်ထောင်စုကာကွယ်ရေးဝန်ကြီး ၊ကာကွယ်ရေးဦးစီးချုပ်တို.မှ လက်မခံပါယ်ချလိမ်.မည် ။ ဖျက်သိမ်းလိုက်သောတိုင်းရင်းသားတပ်မတော်များမှ အရာရှိကြီးများမှာ အနေကြာ မေဂျာဖြစ်ဟူသော မြန်မာ.တပ်မတော် မှဆောင်ပုဒ်နှင်.အညီ မေဂျာ ( ဗိုလ်မှူး ) ရာထူးများကိုသာလက်ခံရရှိလိမ်.မည် ။ ဖျက်သိမ်းလိုက်သော K.N.U ၊ K.I.A , S.S.A စသောတပ်များမှ တိုင်းရင်းသားများ မြန်မာ.တပ်မတော်တွင် ကိုယ်.တိုင်းရင်းသားသီးသန်.တပ် ကို ပြန်လည်ကွပ်ကဲရသော ဒုတိယဗိုလ်ချုပ် ၊ ဗိုလ်ချုပ် ၊ ဒုဗိုလ်ချုပ်ကြီး ရာထူးများနှင်.မူအလှမ်းဝေးနေဦးမည် ။\nအခုရှုပ်မှနောင်ရှင်း ၊ အစကောင်းမှအနှောင်းသေချာ စသော မြန်မာစကားပုံများအတိုင်းမကျင်.သုံးခဲ.ပဲ ယခင်(န.၀.တ ၊န.အ.ဖ)စစ်အစိုးရလက်ထက်က စစ်တပ်နှင်.ခရိုနီတို.ပေါင်းကာ ရှုပ်ချင်တိုင်းရှုပ်ခဲ.သောအရှုပ်ထုပ်များသည် ၂၀၁၅ အလွန်တွင်လည်း ရှုပ်မြဲရှုပ် နေမည် ။ တပ်မတော်မှ သိမ်းယူခဲ.သောမြေများ မူလပိုင်ရှင်များသို.ပြန်ပေးရေးမှာ စာရွက်ပေါ်တွင်လွယ်သလောက် ကိုယ်ကျိုးသုံး ထားမှုများ၊ ကိုယ်ကျိုးအတွက်အဆင်.ဆင်.လက်လွှဲရောင်းချထားမှုများကြောင်. တပ်မတော်အရာရှိဟောင်းများက အလွယ်တကူ ဘ ယ်တော.မှပြန်ပေးမည်မဟုတ်ချေ ။ အလွန်သတ္တိကောင်း၍ ဗိုလ်ချုပ်အောင်ဆန်းကဲ.သို. စစ်တပ်မျက်နှာထက်တိုင်းပြည်မျက်နှာ ကိုကြည်.တတ်သော ကာကွယ်ရေးဦးစီးချုပ်တစ်ယောက်လက်ထက်သို.မရာက်မချင်း စစ်တပ်မှ အသိမ်းခံထားရသောလယ်များဘယ်တော.မှပြန်ရမည်မဟုတ်ချေ ။ နောက်ထပ်အသိမ်းမခံရလျင်သော်မှကံကောင်းလှသည်ဟုပျော်ရွှင်ကြည်နူးကြရန်ဖြစ်သည် ။\n၂၀၁၅ အလွန်တွင် မြန်မာနိုင်ငံ၌ စီးပွားရေးအခွင်.အလန်းများပို၍ ပွင်.လန်းလာမည် ။ ခရီးသွားလုပ်ငန်းတစ်ဟုန်ထိုးကြီးမားတိုးတက်လာပြီး ရေရှည်စီမံကိန်းများကြိုတင်ပြင်ဆင်ထားမှုမရှိခြင်းကြောင်. ခရီးသွားလုပ်ငန်း၏ဘေးထွက်ဆိုးကျိုးများကိုစတင်ခံစားရမည် ။ ရွေးကောက်ပွဲတွင်ရှုံးနိမ်.သွားသော လက်ညှိုးညွန်ရာရေဖြစ်ခဲ.သော အထည်ကြီးပျက် အာဏာရှင်အချို.မနေတတ်မထိုင်တတ်ဖြစ်ကာ လူမှုရေးအသင်းများတွင် လူတွင်ကျယ်ဝင်လုပ်ကာ ဒီမိုကရေစီမကောင်းကြောင်းကြုံလျင်ကြုံသလိုဟောပြောမည် ။ အာဏာရပါတီဖြစ်လာမည်. ပါတီကြီး၏အောက်ခြေအဖွဲ.၀င်အချို.သည် အာဏာယစ်မူးပြီးလူထုကိုထီမထင်သောကိစ္စအချို.ဖြစ်လာမည် ။စာနယ်ဇင်းသမားများအမှန်ကိုရေးလွန်းသောကြောင်.ထောင်တန်းကျခံရကိန်းရှိသည် ။ ယခင်အစိုးရလက်ထက်က တရားလက်လွတ်ပြုလုပ်ခဲ.မှုများကို တရားစွဲဆိုမှုများ ပိုမို များပြားလာသဖြင်.ရှေ.နေများဝင်ငွေကောင်းမည် ။ ခရိုနီများ ဒေါ်အောင်ဆန်းစုကြည်အိမ်ရှေ.တွင်ခြေချင်းလိမ်နေမည် ။ ခရိုနီတို. ဒေါ်အောင်ဆန်းစုကြည်ခြံအတွင်းသို. ကားကြီးကားငယ်များဖြင်.တံခါးမရှိဓါးမရှိဝင်ထွက်ခွင်.ရနေခြင်းကို အညတရ ထောင်ထွက်နိုင်ငံရေးသမား အချို.မှာ တက္ကသိုလ်ရိပ်သာလမ်းထောင်.ကွမ်းယာဆိုင်မှ ငေးကြည်.နေရလိမ်.မည် ။ စစ်အစိုးရလူထွက်များသည် သူတို.တာဝန်ယူစဉ်ကတိုင်းပြည်အပေါ်ဘယ်လိုကောင်းခဲ.ကြောင်းစားမြုံ.ပြန်ကာ စာအုပ်များရေးသားထုတ်ဝေကြလိမ်.မည် ။သာကူး ၊ ဆိတ်ဝှေးစေ.များသည် ခြံစည်းရိုးဟိုဘက်မှသည်ဘက်သို.မျောက်လွှဲကျော်ပမာ ခုန်ကြလိမ်.မည် ။ တောင်သူလယ်သမားများ သည်လယ်ယာမြေများမရှိတော.သောကြောင်. ရာထူးတက်ကာ ဟိုတယ်များတွင်တံခါးပေါက်စောင်.များဖြစ်ကြလိမ်.မည် ။ အချို.လယ်သမားများသည် အရက် ၊ဘီယာစက်ရုံတွင် အလုပ်ရကြလိမ်.မည် ။နိုင်ငံခြားသို.သွား၍ အလုပ်လုပ်သူများလွန်းသောကြောင်.ရွာတွင် နို.စို.ကလေးနှင်.အဘိုး အဘွားများသာကျန်မည် ။\nပြည်သူများကား ထမင်းတစ်နပ်လျှော.စားပြီး စုဆောင်းကြသောကြောင်. ယခင်ကထက်စားနိုင်သောက်နိုင်ရှိလာပေလိမ်.မည် သို.သော်ယခင်ကမကြာခနပါးရိုက်ခံခဲ.ရသော ဒဏ်ရာများကိုကုစားရသဖြင်.ဆေးဖိုးအကုန်အကျများနေမည် ။ဤကား ၂၀၁၅ အလွန်နိုင်ငံရေးဟောကိန်းပေတည်း ။


ဓမ္မတာ ကာလအလိုက် ကိုယ်ဝန်ရနိုင်ချေ ရှိမရှိ\nHomeSexLifeဓမ္မတာ ကာလအလိုက် ကိုယ်ဝန်ရနိုင်ချေ ရှိမရှိ\nUncle Jam March 17, 2019\nပထမဆုံး.. ရာသီလာနေချိန်မှာ ကိုယ်ဝန် ရနိုင်သလားဆိုတဲ့ မေးခွန်းလေး..\nဖြစ်နိုင်ချေကတော့ အရမ်းနည်းပါတယ်.. ဒါပေမဲ့ မဖြစ်နိုင်တာတော့လည်း မဟုတ်ပြန်ဘူး.. အရမ်းရှားပေမဲ့ ဖြစ်တတ်ပါတယ်..\nအကြမ်းဖျင်းရှင်းပြရရင်တော့ ဓမ္မတာစက်ဝန်းဟာ ၂၈ ရက်တစ်ခါ ဒါမှမဟုတ်ရင်လည်း ၃၀ ရက်တစ်ခါ၊ ၃၂ ရက်တစ်ခါ လာတတ်ပါတယ်.. ၂၈ ရက်တစ်ခါ လာတဲ့သူတွေက ကိုယ်ဝန်ရချင်ရင်တော့ ဓမ္မတာစလာတဲ့နေ့ကစပြီး နောက် ၁၃ ရက်၊ ၁၄ ရက် နဲ့ ၁၅ ရက်မြောက်နေ့တွေမှာ ကလေးယူရင် ရကိုရပါတယ်..။\n၃၀ ရက်တစ်ခါလာတဲ့သူတွေကတော့ ရာသီစတဲ့နေ့ကနေ တွက်ရင် ၁၄ ရက်၊ ၁၅ ရက်နဲ့ ၁၆ ရက်မြောက်နေ့တွေဆို ကလေးရတတ်ပါတယ်..\n၃၂ ရက်တစ်ခါလာတဲ့သူတွေဆိုရင်လည်း ၁၅ ရက်၊ ၁၆ ရက်နဲ့ ၁၇ ရက်မြောက်နေ့တွေမှာ ကိုယ်ဝန်ရနိုင်ချေ အများဆုံးပါပဲ..\nအဲ့ဒါဘယ်လိုတွက်တာလဲဆိုတော့ ၂ နဲ့စားပြီး ရတဲ့နေ့ကို ရှေ့တစ်ရက် နောက်တစ်ရက် ပေါင်းယူတာပါ..။\nဘာလို့လဲဆိုတော့ သားအိမ်ထဲကို လွှတ်ချတဲ့သားဥက ၂၄ နာရီပဲအသက်ရှင်နိုင်လို့ပါ.. အပေါ်မှာ ပြောထားတဲ့ရက်တွေကတော့ သားဥလွှတ်ချတဲ့ရက်တွေပေါ့..\n၂၈ ရက်တစ်ခါ၊ ၃၀ ရက်တစ်ခါ၊ ၃၂ ရက်တစ်ခါ ပုံမှန် ဓမ္မတာဖြစ်တတ်တဲ့သူတွေက ရာသီလာချိန် ၂ ရက်ကနေ ၈ ရက်အတွင်းရှိမယ်ဆိုရင်တော့ ဓမ္မတာလာချိန်မှာ ကိုယ်ဝန်ရတာမဖြစ်နိုင်ပါဘူး..\nဒါက အများစုမှာဖြစ်တတ်တာပါ.. ဒါပေမဲ့ တချို့မိန်းကလေးတွေကျတော့လည်း ၂၄ ရက်တစ်ခါ လာတတ်တာတို့ ရှိပါတယ်.. အဲ့လိုမျိုး shorter menstrual cycle ရှိတဲ့ မိန်းကလေးတွေက ရာသီလာနေချိန်မှာ ကိုယ်ဝန်ရတတ်ပါတယ်..။ ဒါပေမဲ့ ရှားတယ်ပေါ့နော်.\nအဲ့လိုမျိုးလူတွေက ရာသီပြီးပြီးချင်းမှာလည်း ကိုယ်ဝန်ရတာဖြစ်နိုင်တယ်.. ဘာလို့လဲဆိုတော့ သုတ်ပိုးက ခန္ဓာကိုယ်ထဲမှာ အကြာဆုံးငါးရက်အထိ နေနိုင်လို့ပါ.. menstrual cycle တိုတဲ့လူတွေ ( ဥပမာ ၂၄ ရက်တစ်ခါမျိုး) ဆိုရင် ရာသီစစချင်းကစတွက်ရင် ၁၁ ရက်၊ ၁၂ ရက်နဲ့ ၁၃ ရက်မြောက်နေ့တွေမှာ သားဥလွှတ်ချတတ်ပါတယ်.. အဲ့အချိန် ခန္ဓာကိုယ်ထဲမှာ သုတ်ပိုးရှိနေခဲ့ရင် ကလေးရနိုင်ပါတယ်။\nပုံမှန်ရာသီစက်ဝန်းရှိတဲ့ မိန်းကလေးတွေဆိုရင်လည်း ဓမ္မတာပြီးချိန်မှာ ကလေးရနိုင်ချေရှိပါတယ်.. ဒါပေမဲ့ အပေါ်မှာ ပြောထားတဲ့ရက်တွေကတော့ အတိအကျကြီးရနိုင်တဲ့ရက်တွေပေါ့နော်..\nကလေးရနိုင်ချေအနည်းဆုံးအချိန်ကတော့ ဓမ္မတာမစခင်ပါပဲ.. အဲ့အချိန်မှာ လုံးဝလုံးဝကလေးမရနိုင်ပါဘူး..။\nလူတစ်ယောက်နဲ့တစ်ယောက်ကတော့ ဘယ်တူမလဲနော်.. ယေဘုယျအားဖြင့်တော့ ဒီအချက်လေးတွေနဲ့ တော်တော်သက်ဆိုင်ပါတယ်.. ဘာပဲဖြစ်ဖြစ် ဗဟုသုတအဖြစ်တော့ သိထားသင့်တယ်နော် ယောင်းတို့..\nCredit - For Her Myanmar\nပထမဆုံး.. ရာသီလာနခြေိနျမှာ ကိုယျဝနျရနိုငျသလားဆိုတဲ့ မေးခှနျးလေး..\nဖွဈနိုငျခကြေတော့ အရမျးနညျးပါတယျ.. ဒါပမေဲ့ မဖွဈနိုငျတာတော့လညျး မဟုတျပွနျဘူး.. အရမျးရှားပမေဲ့ ဖွဈတတျပါတယျ..\nအကွမျးဖငျြးရှငျးပွရရငျတော့ ဓမ်မတာစကျဝနျးဟာ ၂၈ ရကျတဈခါ ဒါမှမဟုတျရငျလညျး ၃၀ ရကျတဈခါ၊ ၃၂ ရကျတဈခါ လာတတျပါတယျ.. ၂၈ ရကျတဈခါ လာတဲ့သူတှကေ ကိုယျဝနျရခငျြရငျတော့ ဓမ်မတာစလာတဲ့နကေ့စပွီး နောကျ ၁၃ ရကျ၊ ၁၄ ရကျ နဲ့ ၁၅ ရကျမွောကျနတှေ့မှော ကလေးယူရငျ ရကိုရပါတယျ..။\n၃၀ ရကျတဈခါလာတဲ့သူတှကေတော့ ရာသီစတဲ့နကေ့နေ တှကျရငျ ၁၄ ရကျ၊ ၁၅ ရကျနဲ့ ၁၆ ရကျမွောကျနတှေ့ဆေို ကလေးရတတျပါတယျ..\n၃၂ ရကျတဈခါလာတဲ့သူတှဆေိုရငျလညျး ၁၅ ရကျ၊ ၁၆ ရကျနဲ့ ၁၇ ရကျမွောကျနတှေ့မှော ကိုယျဝနျရနိုငျခြေ အမြားဆုံးပါပဲ..\nအဲ့ဒါဘယျလိုတှကျတာလဲဆိုတော့ ၂ နဲ့စားပွီး ရတဲ့နကေို့ ရှတေ့ဈရကျ နောကျတဈရကျ ပေါငျးယူတာပါ..။\nဘာလို့လဲဆိုတော့ သားအိမျထဲကို လှတျခတြဲ့သားဥက ၂၄ နာရီပဲအသကျရှငျနိုငျလို့ပါ.. အပျေါမှာ ပွောထားတဲ့ရကျတှကေတော့ သားဥလှတျခတြဲ့ရကျတှပေေါ့..\n၂၈ ရကျတဈခါ၊ ၃၀ ရကျတဈခါ၊ ၃၂ ရကျတဈခါ ပုံမှနျ ဓမ်မတာဖွဈတတျတဲ့သူတှကေ ရာသီလာခြိနျ ၂ ရကျကနေ ၈ ရကျအတှငျးရှိမယျဆိုရငျတော့ ဓမ်မတာလာခြိနျမှာ ကိုယျဝနျရတာမဖွဈနိုငျပါဘူး..\nဒါက အမြားစုမှာဖွဈတတျတာပါ.. ဒါပမေဲ့ တခြို့မိနျးကလေးတှကေတြော့လညျး ၂၄ ရကျတဈခါ လာတတျတာတို့ ရှိပါတယျ.. အဲ့လိုမြိုး shorter menstrual cycle ရှိတဲ့ မိနျးကလေးတှကေ ရာသီလာနခြေိနျမှာ ကိုယျဝနျရတတျပါတယျ..။ ဒါပမေဲ့ ရှားတယျပေါ့နျော.\nအဲ့လိုမြိုးလူတှကေ ရာသီပွီးပွီးခငျြးမှာလညျး ကိုယျဝနျရတာဖွဈနိုငျတယျ.. ဘာလို့လဲဆိုတော့ သုတျပိုးက ခန်ဓာကိုယျထဲမှာ အကွာဆုံးငါးရကျအထိ နနေိုငျလို့ပါ.. menstrual cycle တိုတဲ့လူတှေ ( ဥပမာ ၂၄ ရကျတဈခါမြိုး) ဆိုရငျ ရာသီစစခငျြးကစတှကျရငျ ၁၁ ရကျ၊ ၁၂ ရကျနဲ့ ၁၃ ရကျမွောကျနတှေ့မှော သားဥလှတျခတြတျပါတယျ.. အဲ့အခြိနျ ခန်ဓာကိုယျထဲမှာ သုတျပိုးရှိနခေဲ့ရငျ ကလေးရနိုငျပါတယျ။\nပုံမှနျရာသီစကျဝနျးရှိတဲ့ မိနျးကလေးတှဆေိုရငျလညျး ဓမ်မတာပွီးခြိနျမှာ ကလေးရနိုငျခရြှေိပါတယျ.. ဒါပမေဲ့ အပျေါမှာ ပွောထားတဲ့ရကျတှကေတော့ အတိအကကြွီးရနိုငျတဲ့ရကျတှပေေါ့နျော..\nကလေးရနိုငျခအြေနညျးဆုံးအခြိနျကတော့ ဓမ်မတာမစခငျပါပဲ.. အဲ့အခြိနျမှာ လုံးဝလုံးဝကလေးမရနိုငျပါဘူး..။\nလူတဈယောကျနဲ့တဈယောကျကတော့ ဘယျတူမလဲနျော.. ယဘေုယအြားဖွငျ့တော့ ဒီအခကျြလေးတှနေဲ့ တျောတျောသကျဆိုငျပါတယျ.. ဘာပဲဖွဈဖွဈ ဗဟုသုတအဖွဈတော့ သိထားသငျ့တယျနျော ယောငျးတို့..\nLadies Special SexLife